qundao/data-zh-poetry huggingface dataset:
青楼曲八首·其八
作者：胡应麟
朝代：明

银床梧叶堕高秋，良夜吹箫忆旧游。二十四桥天似水，画船乘月下扬州。
青楼曲八首·其六
作者：胡应麟
朝代：明

指点平康宿暮鸦，妆台红粉簇明霞。曲江筵上诸先辈，跃马争寻阿润家。
青楼曲八首·其四
作者：胡应麟
朝代：明

一树含桃锁曲房，金笼鹦鹉唤斜阳。霍家娘子新妆罢，拥髻来迎李十郎。
青阳度
作者：胡应麟
朝代：明

金犊游东郊，玉骢返西路。相逢无一言，脉脉青阳度。
青骢白马
作者：胡应麟
朝代：明

青骢白马娇成群，往来蹀躞如浮云。系马高楼石城下，三百青铜莫论价。七香炯炯并马行，卢家少妇车相迎。郁金堂前双紫燕，白马青骢暮相见。
韩逸人西游二华持扇索题戏为书一绝句
作者：胡应麟
朝代：明

豆蔓松花护客居，半床云色半床书。西游何处烧金液，太乙峰前旧结庐。
项山人季舆过访赋赠二首
作者：胡应麟
朝代：明

柴门朝雨霁，鸟鹊噪檐牙。车马何方客，新来自永嘉。去偕沧海月，归指赤城霞。迟汝秋风夕，同扳桂树华。总为寻诗过，难将问字留。万峰阳羡色，双艇石湖秋。雾拥王孙佩，星随客子裘。归来定何日，长倚碧云楼。
项山人季舆过访赋赠二首·其一
作者：胡应麟
朝代：明

柴门朝雨霁，鸟鹊噪檐牙。车马何方客，新来自永嘉。去偕沧海月，归指赤城霞。迟汝秋风夕，同扳桂树华。
项山人季舆过访赋赠二首·其二
作者：胡应麟
朝代：明

总为寻诗过，难将问字留。万峰阳羡色，双艇石湖秋。雾拥王孙佩，星随客子裘。归来定何日，长倚碧云楼。
顾朗生山人以四诗见贻赋答
作者：胡应麟
朝代：明

万感红颜尽，孤踪白眼馀。何堪梁苑客，遥寄茂陵书。雪色晴偏照，星芒昼不除。太湖蓑艇畔，谁共觅鲈鱼。意气尘埃外，心期梦寐间。一尊违白社，十口共青山。桂树幽人赋，莲花国士颜。倘怀天姥雪，拂石候柴关。极目皋桥客，长歌扣玉壶。天藏林屋远，云压洞庭孤。卜筑仍三径，浮家任五湖。试探吴市女，能识姓名无。不谓菰芦畔，频年见伟人。高天容荷锸，大海傍垂纶。一壑心长恋，千秋业未贫。异时双剑合，谁谓白头新。
顾朗生山人以四诗见贻赋答·其一
作者：胡应麟
朝代：明

万感红颜尽，孤踪白眼馀。何堪梁苑客，遥寄茂陵书。雪色晴偏照，星芒昼不除。太湖蓑艇畔，谁共觅鲈鱼。
顾朗生山人以四诗见贻赋答·其三
作者：胡应麟
朝代：明

极目皋桥客，长歌扣玉壶。天藏林屋远，云压洞庭孤。卜筑仍三径，浮家任五湖。试探吴市女，能识姓名无。
顾朗生山人以四诗见贻赋答·其二
作者：胡应麟
朝代：明

意气尘埃外，心期梦寐间。一尊违白社，十口共青山。桂树幽人赋，莲花国士颜。倘怀天姥雪，拂石候柴关。
顾朗生山人以四诗见贻赋答·其四
作者：胡应麟
朝代：明

不谓菰芦畔，频年见伟人。高天容荷锸，大海傍垂纶。一壑心长恋，千秋业未贫。异时双剑合，谁谓白头新。
顾观察益卿过访
作者：胡应麟
朝代：明

衡宇飞花暮不扃，传呼车马到林坰。何来海岳称同调，是处乾坤问独醒。一水近拖扬子白，千山遥坠夜郎青。莫言寂寞扬雄卧，旌节分明驻草亭。
顾观察维舟瀫水招同王承父燕集迨暮乃别
作者：胡应麟
朝代：明

江天携手一尊同，锦缆牙旗夕照中。十日平原今再见，千秋河朔定谁雄。浑疑白社开薇省，共向青山觅桂丛。寂寞黄金台上事，西风吹堕北来鸿。
顾观察维舟瀫水招集
作者：胡应麟
朝代：明

斧钺辉煌汉使才，曾同作赋上燕台。昆明万里浮槎到，瀫水千山列座回。潮起鱼龙窥鼓瑟，月明乌鹊傍含杯。琼筵不是征西兴，肯许名流达曙陪。
题东皋园亭卷
作者：胡应麟
朝代：明

近卜东皋墅，推窗面面山。榻悬双树底，亭锁万花间。白鹤回孤啸，苍龙问大还。异时丛桂发，尊酒定同攀。
题中丞滕公武夷精舍图
作者：胡应麟
朝代：明

精庐聊十尺，坐啸建溪湄。暂挂中丞笏，閒挥太傅棋。野花苍鹿献，林果白猿持。惆怅流风逝，徒瞻大树遗。
题九华精舍册为颙上人
作者：胡应麟
朝代：明

五岳行踪僻，三山去路遐。何如北窗外，坐卧九莲花。
题于生芦雁四图 其一 飞
作者：胡应麟
朝代：明

落日燕山道，寒风汉水波。碧空秋万里，锦字数行过。
题于生芦雁四图 其三 宿
作者：胡应麟
朝代：明

漠漠秋清月，萧萧野岸风。寒芦休拣尽，全树上林东。
题于生芦雁四图 其二 鸣
作者：胡应麟
朝代：明

不断征人泪，全消旅客魂。一天疏雨过，灯影暗长门。
题于生芦雁四图 其四 食
作者：胡应麟
朝代：明

乍可餐菱荇，那能豢稻粱。数群烟雨外，恍忽似潇湘。
题于生芦雁四图·飞
作者：胡应麟
朝代：明

落日燕山道，寒风汉水波。碧空秋万里，锦字数行过。不断征人泪，全消旅客魂。一天疏雨过，灯影暗长门。漠漠秋清月，萧萧野岸风。寒芦休拣尽，全树上林东。乍可餐菱荇，那能豢稻粱。数群烟雨外，恍忽似潇湘。
题何仁仲园亭二首
作者：胡应麟
朝代：明

采采白蘋洲，三湘欲尽头。危栏云梦夕，飞阁洞庭秋。渔父持竿过，灵妃结佩游。武昌新水发，迟我木兰舟。别馆寄清沙，飞甍触望遐。径移湘浦竹，溪浣杜陵花。万岫交明月，千林逗彩霞。墙东处子丽，莫是宋生家。
题何仁仲园亭二首·其一
作者：胡应麟
朝代：明

采采白蘋洲，三湘欲尽头。危栏云梦夕，飞阁洞庭秋。渔父持竿过，灵妃结佩游。武昌新水发，迟我木兰舟。
题何仁仲园亭二首·其二
作者：胡应麟
朝代：明

别馆寄清沙，飞甍触望遐。径移湘浦竹，溪浣杜陵花。万岫交明月，千林逗彩霞。墙东处子丽，莫是宋生家。
题何仁仲甘露园
作者：胡应麟
朝代：明

园林旧说何将军，应门稚子俱能文。即今盛世宁好武，登坛载睹鸿胪君。别起楼台眺三楚，冠盖章华总非伍。九疑七泽天茫茫，千秋屈宋垂文章。何日玄亭借高卧，乘风会鼓潇湘柁。
题元旦早朝卷
作者：胡应麟
朝代：明

玉殿春风起，金门曙色通。佩声千柳外，旗影万花中。凤历颁群后，鹓行列上公。阳春才一曲，拟献大明宫。
题关忠义侯像二十韵
作者：胡应麟
朝代：明

间气钟材杰，蒲东迹未尘。千秋闻将帅，一旅见君臣。丧乱情偏洽，间关力愈陈。飞扬辞操日，突兀剌良晨。大义伸三国，雄风敌万人。单刀回鲁肃，巨舫困曹仁。顾盼吴侬匿，追奔魏卒沦。七军全解甲，九域渐同轮。雀鼠张牙角，蛟龙挫羽鳞。章丘虞暴猾，临沮厄嚣嚚。缚禁差踰月，诛蒙仅隔旬。精灵蟠上国，肸蚃彻高旻。白发心摧寇，苍髯貌绝伦。名犹悬宇宙，魄已化星辰。妇孺瞻依切，生儒叹息频。珠旗来恍惚，铁胄下逡巡。紫雾排仙阙，丹霄扈帝宸。玉泉遗像在，今古颂明神。
题册赠凌别驾二首
作者：胡应麟
朝代：明

弦歌百里画帘深，桃李千家接上林。试问佩刀临瀫水，何如飞舄向兰阴。仙吏仍浮剡水槎，天都缥缈接金华。官衙尽说囊如水，携得芙蓉几片霞。
题册赠凌别驾二首·其一
作者：胡应麟
朝代：明

弦歌百里画帘深，桃李千家接上林。试问佩刀临瀫水，何如飞舄向兰阴。
题册赠凌别驾二首·其二
作者：胡应麟
朝代：明

仙吏仍浮剡水槎，天都缥缈接金华。官衙尽说囊如水，携得芙蓉几片霞。
题凌使君别业
作者：胡应麟
朝代：明

五亩青山自结庐，栏干十二坐幽虚。烟萝地近扬雄宅，水竹天成杜甫居。海色千家潮落后，湖光万顷月明初。飞花绕径谁相过，一卷黄庭石上书。
题刘观察日涉园
作者：胡应麟
朝代：明

锦石清沙动画阑，深居赢得近长安。晴窗雾压亭台湿，夜榻云移枕簟寒。径掩杉松回白鹤，池分梧竹下青鸾。门前俗辙虚劳问，十载焦桐已罢弹。
题卢思美大雅堂
作者：胡应麟
朝代：明

大厦新成燕雀留，高轩长日坐夷犹。图书四壁窥河汉，枕簟双扉宿女牛。尼父删垂洙水畔，杜陵题寄蜀江头。他时八咏标名胜，底事东阳说沈楼。
题卷二首 其一 终南山樵
作者：胡应麟
朝代：明

世事了不闻，峰头数椽屋。斸取华山云，长歌下空谷。
题卷二首·其二
作者：胡应麟
朝代：明

家临洞庭口，门对君山色。微风卷钓纶，万顷湘潭碧。
题卷二首·终南山樵
作者：胡应麟
朝代：明

世事了不闻，峰头数椽屋。斸取华山云，长歌下空谷。家临洞庭口，门对君山色。微风卷钓纶，万顷湘潭碧。
题叶太学会心处
作者：胡应麟
朝代：明

四面青山护草堂，芙蓉万朵浴银塘。黄庭一卷焚香罢，散发胡床坐晚凉。
题叶明府两台交奖卷
作者：胡应麟
朝代：明

动地欢声彻紫宸，偏从盘错睹经纶。芝兰万室围仙吏，桃李千山照玉人。舄下青云凫欲化，帘前白日雉偏驯。极知姓字悬当宁，百里那能借凤麟。
题吴文仲万绿轩
作者：胡应麟
朝代：明

万绿沉沉一径开，幽轩十尺净无苔。帘垂吏向花间出，印锁人从竹下来。晚色挂云流渭浦，秋阴笼月住湘台。含杯倘借清谈客，日把琅玕醉不回。
题吴肇成清波碧玉图
作者：胡应麟
朝代：明

亭亭开素面，袅袅出朱唇。水畔疑西子，波心似洛神。浣纱犹倚石，移袜乍生尘。那得相携去，馨香赠远人。
题唐山人莲叶舟二首
作者：胡应麟
朝代：明

芙蓉花压大堤前，六尺沙棠任晏眠。南楚旧闻唐勒赋，西泠重睹白公船。吹箫极浦淩风去，把钓前滩抱月还。三十六陂新水涨，行吟何地不堪怜。琴书一榻任夷犹，画桨朱帘荡碧油。夕趁蒹葭移远岸，晨搴荷芰入中流。飘飘舴艋风前戏，汎汎蜻蜓日下游。莫笑米颠今载见，孤山双鹤在湖头。
题唐山人莲叶舟二首·其一
作者：胡应麟
朝代：明

芙蓉花压大堤前，六尺沙棠任晏眠。南楚旧闻唐勒赋，西泠重睹白公船。吹箫极浦淩风去，把钓前滩抱月还。三十六陂新水涨，行吟何地不堪怜。
题唐山人莲叶舟二首·其二
作者：胡应麟
朝代：明

琴书一榻任夷犹，画桨朱帘荡碧油。夕趁蒹葭移远岸，晨搴荷芰入中流。飘飘舴艋风前戏，汎汎蜻蜓日下游。莫笑米颠今载见，孤山双鹤在湖头。
题壁
作者：胡应麟
朝代：明

千觞欲尽尊前酒，七盌曾倾月下茶。莫笑卢同怜赤脚，当时曾醉美人家。
题壁
作者：胡应麟
朝代：明
体裁：七言绝句

千觞欲尽尊前酒，七碗曾倾月下茶。莫笑卢同怜赤脚，当时曾醉美人家。
题大司空潘公芝林二首
作者：胡应麟
朝代：明

烨烨钟灵草，青葱发涧阿。九光呈玉叶，三秀挺瑶柯。滴露滋苔藓，蒸云映薜萝。蚤知王佐出，寝殿有兴歌。丹崖藏淑气，白日涌灵葩。百本俱擎露，千林竞照霞。瑶池仙母住，勾曲羽人誇。宁似商山客，成功翌汉家。
题大司空潘公芝林二首·其一
作者：胡应麟
朝代：明

烨烨钟灵草，青葱发涧阿。九光呈玉叶，三秀挺瑶柯。滴露滋苔藓，蒸云映薜萝。蚤知王佐出，寝殿有兴歌。
题大司空潘公芝林二首·其二
作者：胡应麟
朝代：明

丹崖藏淑气，白日涌灵葩。百本俱擎露，千林竞照霞。瑶池仙母住，勾曲羽人誇。宁似商山客，成功翌汉家。
题大阅卷
作者：胡应麟
朝代：明

剑佩中天出，旌旂大漠开。风传青海戍，雾捲白登台。列阵卢龙动，翻营涿鹿回。九边销燧色，横吹莫兴哀。
题大隐园芭蕉二首
作者：胡应麟
朝代：明

年年学临池，赫蹄苦不足。种取绿云笺，窗前三百幅。六翮何飞扬，含苞翳深树。朝来觅羽人，共跨青鸾去。
题大隐园芭蕉二首·其一
作者：胡应麟
朝代：明

年年学临池，赫蹄苦不足。种取绿云笺，窗前三百幅。
题大隐园芭蕉二首·其二
作者：胡应麟
朝代：明

六翮何飞扬，含苞翳深树。朝来觅羽人，共跨青鸾去。
题天恩四谥册
作者：胡应麟
朝代：明

奕叶恩光道路频，一门华衮动星辰。三传凤德依清庙，四拜龙章出紫宸。金匮易名藏太史，玉阶衔命发行人。君看琬琰新成录，百代何方殿后尘。
题孙生别墅
作者：胡应麟
朝代：明

小筑寄林泉，萧森十数椽。苏门飞啸日，郢国和歌年。室静飧霞饱，窗虚卧月便。溪兰一以撷，为汝拂冰弦。
题宣和帝御制楚江秋晚图
作者：胡应麟
朝代：明

当年曾挂潇湘席，历历云山似相识。长忆江头红树村，千林落照催行色。隔岸人家草屋深，凭阑浩啸舒尘襟。长天茫茫鸟飞绝，潮落汀洲龙夜吟。隐见渔舟泊沙阜，莎径寒烟莽回互。群仙可望不可招，虚阁凌空挂烟雾。两翁矍铄巢许俦，崇冈之北茅堂幽。登登回顾蹇驴客，撩乱瀑花天际流。何人笔底开层巘，貌此江南秋一片。瘦金书法了可验，恍惚似入宣和殿。
题寄亭十四韵祝山人别号也
作者：胡应麟
朝代：明

寂寞谈玄第，何人重起予。云霞双草屩，宇宙一蘧庐。供奉神游外，蒙庄物化馀。踰垣时学段，悬榻间留徐。绿绮孤琴奏，青缃四壁储。那知金是谷，宁羡石为渠。白雪流湘濑，清飙扇舞雩。双林来梵释，六洞过樵渔。芳草从滋蔓，飞花断扫除。寻丘萦薜荔，尺水漾芙蕖。甲子初周白，春秋正及蘧。曲肱聊寤寐，容膝暂踟蹰。大隐依泉石，中行在里闾。吾将戒行辙，蚤晚赋归欤。
题寺壁二首
作者：胡应麟
朝代：明

青林带平楚，杂坐惟渔樵。回看万峰里，一径入中条。楼台出林杪，入望杳难分。半夜投龙去，千山尽白云。
题寺壁二首·其一
作者：胡应麟
朝代：明

青林带平楚，杂坐惟渔樵。回看万峰里，一径入中条。
题寺壁二首·其二
作者：胡应麟
朝代：明

楼台出林杪，入望杳难分。半夜投龙去，千山尽白云。
题少玄宗侯册
作者：胡应麟
朝代：明

玉检金泥出太常，桐圭花萼远相望。西园车盖邀明月，南浦楼船泛夕阳。兔苑登台无俗客，龙沙开阁有贤王。张筵可解呼王勃，为听鸣銮入豫章。
题山房梅花帐
作者：胡应麟
朝代：明

剡藤为簟湘为帘，十幅吴绡更奇绝。罗浮狂客刘世儒，一扫赠我千峰雪。主人清夜眠其中，羽衣恍惚来相从。参横斗落不知曙，一枝醉抱春朦胧。
题岳阳楼图
作者：胡应麟
朝代：明

危楼倚空欲千尺，阑干下瞰洞庭色。狂风尽捲苍梧云，万顷潇湘照空碧。江花冥冥日欲冷，岸芷纷纷翠犹湿。参差忽睹冯夷舞，缥缈疑闻帝妃泣。七泽纵横渺难数，九疑如黛尊前出。舟人渔子棹空旷，薄暮波涛归不得。楼中骑鹤谁者流，此事恍惚曾同游。凭阑试诵杜陵句，日夜乾坤相对愁。
题希夷高卧图奉寿郭泰和封翁大参知相奎尊人也时年七秩
作者：胡应麟
朝代：明

蹑蹻罡风度十洲，一筇长啸华山头。神游欲尽三千界，梦断俄惊八百秋。绛阙徵书回紫凤，丹台灵笈驻青牛。龙光忽照匡庐下，重遣蒲轮出帝州。
题帷幄元勋册八首 其一 宁夏献俘
作者：胡应麟
朝代：明

十万材官奏凯旋，天威如电扫祈连。穷追冒顿萧关外，尽缚中行汉殿前。宿雾三河沈剑戟，新霜六郡洗戈鋋。金门咫尺瑶编就，何限殊勋太史传。
题帷幄元勋册八首 其七 日本祈封
作者：胡应麟
朝代：明

巨筏连云尽度辽，纷纷乞命候封轺。单于剺面思归国，赞普输心愿入朝。九塞军容销战伐，八方民力谢征徭。安危华夏看今日，一骑何烦出渭桥。
题帷幄元勋册八首 其三 朝鲜复境
作者：胡应麟
朝代：明

飞骑纷纭易水傍，羽书题处笔如杠。月支故主仍修贡，日本残兵尽乞降。鼙鼓渔阳空大碛，戈船鸭绿静长江。经纶黄阁真谁并，一代凌烟照画？。
题帷幄元勋册八首 其三 朝鲜复境
作者：胡应麟
朝代：明
体裁：七言律诗

飞骑纷纭易水傍，羽书题处笔如杠。月支故主仍修贡，日本残兵尽乞降。鼙鼓渔阳空大碛，戈船鸭绿静长江。经纶黄阁真谁并，一代凌烟照画�。
题帷幄元勋册八首 其五 关西告捷
作者：胡应麟
朝代：明

一鼓居延万甲驰，风雷摇曳助搴旗。天骄胆落犁庭夜，日逐魂销度漠时。朔雪顿随騕袅净，阴风旋挟虎狼移。金城却问诸年少，可解营平授策奇。
题帷幄元勋册八首·其二
作者：胡应麟
朝代：明

五载干城急上材，传呼中令出蓬莱。长缨北系名王去，大纛南俘叛将来。净扫烽烟张掖郡，平销云雾赫连台。谁论淮蔡功成易，为说元戎是姓裴。
题帷幄元勋册八首·其八
作者：胡应麟
朝代：明

平明阊阖露华晞，六服怀琛候紫薇。岛虏行成祈北面，蕃臣重译到西飞。清风绝塞尘沙净，赤日扶桑燧火微。从此禦戎传庙略，上公横玉赞垂衣。
题帷幄元勋册八首·其六
作者：胡应麟
朝代：明

露布风驰入紫宸，何人第一画麒麟。双旌出塞元飞将，一柱擎天自老臣。突兀燕山铭处石，纵横辽海战时尘。橐驼千队南驱夜，不数周家白雉驯。
题帷幄元勋册八首·其四
作者：胡应麟
朝代：明

清秋辽左阵云寒，伐鼓吹笳上将坛。乍见嫖姚屯细柳，俄传都护夺皋兰。千樯触浪长鲸碎，万弩乘潮巨鳄残。一望越裳天似洗，大标铜柱报金銮。
题帷幄元勋册八首·宁夏献俘
作者：胡应麟
朝代：明

十万材官奏凯旋，天威如电扫祈连。穷追冒顿萧关外，尽缚中行汉殿前。宿雾三河沈剑戟，新霜六郡洗戈鋋。金门咫尺瑶编就，何限殊勋太史传。五载干城急上材，传呼中令出蓬莱。长缨北系名王去，大纛南俘叛将来。净扫烽烟张掖郡，平销云雾赫连台。谁论淮蔡功成易，为说元戎是姓裴。飞骑纷纭易水傍，羽书题处笔如杠。月支故主仍修贡，日本残兵尽乞降。鼙鼓渔阳空大碛，戈船鸭绿静长江。经纶黄阁真谁并，一代凌烟照画？。清秋辽左阵云寒，伐鼓吹笳上将坛。乍见嫖姚屯细柳，俄传都护夺皋兰。千樯触浪长鲸碎，万弩乘潮巨鳄残。一望越裳天似洗，大标铜柱报金銮。一鼓居延万甲驰，风雷摇曳助搴旗。天骄胆落犁庭夜，日逐魂销度漠时。朔雪顿随騕袅净，阴风旋挟虎狼移。金城却问诸年少，可解营平授策奇。露布风驰入紫宸，何人第一画麒麟。双旌出塞元飞将，一柱擎天自老臣。突兀燕山铭处石，纵横辽海战时尘。橐驼千队南驱夜，不数周家白雉驯。巨筏连云尽度辽，纷纷乞命候封轺。单于剺面思归国，赞普输心愿入朝。九塞军容销战伐，八方民力谢征徭。安危华夏看今日，一骑何烦出渭桥。平明阊阖露华晞，六服怀琛候紫薇。岛虏行成祈北面，蕃臣重译到西飞。清风绝塞尘沙净，赤日扶桑燧火微。从此禦戎传庙略，上公横玉赞垂衣。
题张大宗伯閒云馆
作者：胡应麟
朝代：明

十二阑干照碧梧，郁葱台馆傍洪都。閒将太乙青藜杖，暂憩东方白玉壶。大泽未应龙卧稳，高岗宁许凤鸣孤。蓬莱五色天光近，屈指黄麻到画图。
题张文仲母孀节卷
作者：胡应麟
朝代：明

截发甘扃户，同心怅结缡。百年蒿里梦，五夜柏舟诗。熊胆含辛日，鸳衾入梦时。斑衣张仲在，好为赋瑶池。
题张明府子环考绩荣封册
作者：胡应麟
朝代：明

百里歌声奏管弦，三台驰疏达甘泉。椿萱日永高堂上，桃李云蒸大邑前。灿烂冠裳龙阙下，飞扬纶綍凤池传。中朝屈指思良骥，极目黄金照海瀍。
题徐大参瞻云堂
作者：胡应麟
朝代：明

负郭新看一径成，金华山半入檐楹。乔松不断瞻云色，寸草长悬爱日情。槛外翔乌馀涕泪，楼前驯鹊动悲鸣。莫言遗恨终天抱，屈指徵书下帝城。
题徐惟得冲漠斋十二绝 其一 壶丘示观
作者：胡应麟
朝代：明

寂寂玄关闭万缘，颓然一榻抱枯禅。天游未许时人识，正是壶丘入观年。
题徐惟得冲漠斋十二绝 其七 摩诘散花
作者：胡应麟
朝代：明

掷戟归来理钓竿，不将零露望金盘。飞花散尽三千界，丈室分明有大观。
题徐惟得冲漠斋十二绝 其三 郑圃御风
作者：胡应麟
朝代：明

羊角鹏程快羽毛，罡风八极送飞涛。窅然天际真人度，始信长沙蹋翼劳。
题徐惟得冲漠斋十二绝 其九 雪山空寂
作者：胡应麟
朝代：明

战胜归来岩穴间，空花落尽闭禅关。大千世势冥心处，恍惚当时坐雪山。
题徐惟得冲漠斋十二绝 其二 姑射凝神
作者：胡应麟
朝代：明

肌肤绰约瑩秋霜，绝顶凝神眺八荒。得丧窅然天地外，不知身世住何乡。
题徐惟得冲漠斋十二绝 其二 姑射凝神
作者：胡应麟
朝代：明
体裁：七言绝句

肌肤绰约莹秋霜，绝顶凝神眺八荒。得丧窅然天地外，不知身世住何乡。
题徐惟得冲漠斋十二绝 其五 化人蹑景
作者：胡应麟
朝代：明

振袂翩翩到北辰，中天城阙跨金银。谁言半亩差容膝，十二瑶台属化人。
题徐惟得冲漠斋十二绝 其八 少林面壁
作者：胡应麟
朝代：明

勇猛精修万劫离，穷年枯坐更何疑。为言一苇浮江日，可似三花面壁时。
题徐惟得冲漠斋十二绝 其六 华胥梦游
作者：胡应麟
朝代：明

勇退何人犯急流，分司犹摄醉乡侯。朝来梦入华胥界，一榻轩皇尽意游。
题徐惟得冲漠斋十二绝 其十 五台清凉
作者：胡应麟
朝代：明

古寺清凉辟草莱，三湘门巷半莓苔。翻然杖锡腾空去，閒看飞云落五台。
题徐惟得冲漠斋十二绝 其十一 漆圃逍遥
作者：胡应麟
朝代：明

一枝殊自慰鹪鹩，身世千年付泬㵳。北海南溟俱莫问，长空何处不逍遥。
题徐惟得冲漠斋十二绝 其十二 昙阳恬澹
作者：胡应麟
朝代：明

空山寂寂午闻鸡，一路桃花照旧蹊。漫说娄江恬淡观，真仙今在武陵西。
题徐惟得冲漠斋十二绝 其四 南郭隐几
作者：胡应麟
朝代：明

静坐焚香一亩宫，灰心槁念夕阳中。那能滥作吹竽客，凭几萧然万虑空。
题徐惟得冲漠斋十二绝·壶丘示观
作者：胡应麟
朝代：明

寂寂玄关闭万缘，颓然一榻抱枯禅。天游未许时人识，正是壶丘入观年。肌肤绰约瑩秋霜，绝顶凝神眺八荒。得丧窅然天地外，不知身世住何乡。羊角鹏程快羽毛，罡风八极送飞涛。窅然天际真人度，始信长沙蹋翼劳。静坐焚香一亩宫，灰心槁念夕阳中。那能滥作吹竽客，凭几萧然万虑空。振袂翩翩到北辰，中天城阙跨金银。谁言半亩差容膝，十二瑶台属化人。勇退何人犯急流，分司犹摄醉乡侯。朝来梦入华胥界，一榻轩皇尽意游。掷戟归来理钓竿，不将零露望金盘。飞花散尽三千界，丈室分明有大观。勇猛精修万劫离，穷年枯坐更何疑。为言一苇浮江日，可似三花面壁时。战胜归来岩穴间，空花落尽闭禅关。大千世势冥心处，恍惚当时坐雪山。古寺清凉辟草莱，三湘门巷半莓苔。翻然杖锡腾空去，閒看飞云落五台。一枝殊自慰鹪鹩，身世千年付泬㵳。北海南溟俱莫问，长空何处不逍遥。空山寂寂午闻鸡，一路桃花照旧蹊。漫说娄江恬淡观，真仙今在武陵西。
题徐纳言具庆貤封册
作者：胡应麟
朝代：明

寿域双开越水头，金章赫奕下龙楼。星飞南极晴光烂，月涌西池瑞气流。八百年方骑紫凤，五千文欲驻青牛。承家况是仙郎在，戏彩翩翩近玉旒。
题性天真孝卷
作者：胡应麟
朝代：明

焚香星月下，一脔冀亲延。讵意挥刀日，才同扇枕年。孤诚回大造，至性彻重泉。莫以昌黎论，雌黄孺子贤。
题扇
作者：胡应麟
朝代：明

满空飞雪堕阑干，长信宫中夜不寒。自是寿阳妆额蚤，错教人拟落梅看。
题斋中五岳图 其一 岱
作者：胡应麟
朝代：明

绝峤横空碍斗牛，孤松百尺挂苍虬。中峰万仞云霞合，巨壑千盘雾雨流。玉节恍疑青帝下，金泥谁侍素王游。飞龙为订扶桑约，独探红轮大海头。
题斋中五岳图 其三 崧
作者：胡应麟
朝代：明

杖底明霞照玉杯，黄河清洛互萦回。乾坤四望鸿荒尽，日月中悬混沌开。大雪恍留初祖卧，飞云如扈上元来。三花烂漫吾将去，为忆当年绝顶栽。
题斋中五岳图 其二 衡
作者：胡应麟
朝代：明

玉殿瑶台跨紫氛，云璈霞色半空闻。龙游尚忆重华驾，鸟迹长留大禹文。翠岫阴森巫峡雨，苍崖明灭洞庭云。谁同蹑屩寻仙去，天柱南头唤鹤群。
题斋中五岳图 其五 恒
作者：胡应麟
朝代：明

绛宇琳宫跨绝颠，大荒亭堠正苍然。悬崖尽压秦城外，峭峡平分汉壁前。雷电九霄摧裂石，虹霓百道挂飞泉。狂来欲趁抟鹏翼，倚杖徐看北斗悬。
题斋中五岳图 其四 华
作者：胡应麟
朝代：明

峭壁崚嶒雾雨愁，明霞天畔削琼楼。金仙示迹犹存掌，玉女含颦未洗头。大壑风生群虎过，飞崖云滑断猿愁。何当尽掬黄河水，濯足莲峰话壮游。
题斋中五岳图·岱
作者：胡应麟
朝代：明

绝峤横空碍斗牛，孤松百尺挂苍虬。中峰万仞云霞合，巨壑千盘雾雨流。玉节恍疑青帝下，金泥谁侍素王游。飞龙为订扶桑约，独探红轮大海头。玉殿瑶台跨紫氛，云璈霞色半空闻。龙游尚忆重华驾，鸟迹长留大禹文。翠岫阴森巫峡雨，苍崖明灭洞庭云。谁同蹑屩寻仙去，天柱南头唤鹤群。杖底明霞照玉杯，黄河清洛互萦回。乾坤四望鸿荒尽，日月中悬混沌开。大雪恍留初祖卧，飞云如扈上元来。三花烂漫吾将去，为忆当年绝顶栽。峭壁崚嶒雾雨愁，明霞天畔削琼楼。金仙示迹犹存掌，玉女含颦未洗头。大壑风生群虎过，飞崖云滑断猿愁。何当尽掬黄河水，濯足莲峰话壮游。绛宇琳宫跨绝颠，大荒亭堠正苍然。悬崖尽压秦城外，峭峡平分汉壁前。雷电九霄摧裂石，虹霓百道挂飞泉。狂来欲趁抟鹏翼，倚杖徐看北斗悬。
题方山人听秋轩
作者：胡应麟
朝代：明

密甃疏棂翠筱中，碧天遥挂二梧桐。何时自挟蒲团至，坐领阶前万叶风。
题朱光禄园中杂景十首 其一 江蓠馆
作者：胡应麟
朝代：明

一夜江蓠花，乱吐山房侧。唤取汨罗人，窗间弄秋色。
题朱光禄园中杂景十首 其七 凝香室
作者：胡应麟
朝代：明

博山燎沉水，凤巢拥群娃。双烟结一气，烂漫凌紫霞。
题朱光禄园中杂景十首 其三 雪廊
作者：胡应麟
朝代：明

羽扇白纶巾，瑶琴坐来歇。山童无处寻，一片长廊雪。
题朱光禄园中杂景十首 其九 啸台
作者：胡应麟
朝代：明

鼓吹出层颠，恍奏钧天乐。气慑阮嗣宗，声从半空落。
题朱光禄园中杂景十首 其二 江云楼
作者：胡应麟
朝代：明

何年驾飞阁，缥缈凌天风。朝来五千丈，半入江云中。
题朱光禄园中杂景十首 其五 雨花庵
作者：胡应麟
朝代：明

手持净名经，高座挥玉麈。长爪何铮铮，庵头遍花雨。
题朱光禄园中杂景十首 其八 鹤院
作者：胡应麟
朝代：明

感君刺臂恩，聊此休六翮。夜来警露声，时堕清音栅。
题朱光禄园中杂景十首 其六 筠房
作者：胡应麟
朝代：明

苦竹数百竿，中藏室如斗。试窥隔岸人，可是王猷否。
题朱光禄园中杂景十首 其十 快阁
作者：胡应麟
朝代：明

中天搆层台，登临何快哉。披襟一长啸，万里雄风来。
题朱光禄园中杂景十首 其四 松斋
作者：胡应麟
朝代：明

悠然四松顶，置此六尺斋。事事张功父，何论十二钗。
题朱光禄园中杂景十首·江蓠馆
作者：胡应麟
朝代：明

一夜江蓠花，乱吐山房侧。唤取汨罗人，窗间弄秋色。何年驾飞阁，缥缈凌天风。朝来五千丈，半入江云中。羽扇白纶巾，瑶琴坐来歇。山童无处寻，一片长廊雪。悠然四松顶，置此六尺斋。事事张功父，何论十二钗。手持净名经，高座挥玉麈。长爪何铮铮，庵头遍花雨。苦竹数百竿，中藏室如斗。试窥隔岸人，可是王猷否。博山燎沉水，凤巢拥群娃。双烟结一气，烂漫凌紫霞。感君刺臂恩，聊此休六翮。夜来警露声，时堕清音栅。鼓吹出层颠，恍奏钧天乐。气慑阮嗣宗，声从半空落。中天搆层台，登临何快哉。披襟一长啸，万里雄风来。
题朱山人汝修卷
作者：胡应麟
朝代：明

石磴烟云起，仙源费独寻。碧山玄晏宅，沧海尚平心。岁月留斑管，阳春抱玉琴。几年嵩洛思，倏尔一开襟。
题朱茂才孝行卷
作者：胡应麟
朝代：明

千古朱家侠，芳声异代留。蒸梨知孝行，瀹茗见清修。乌鸟心长切，羔羊愿未酬。君看彤史笔，卓荦下螭头。
题李唐雪山游骑图歌
作者：胡应麟
朝代：明

阴崖冻雪霾乱石，谁其画者李唐笔。万仞寒山挂崒嵂，恍见当时大斧劈。何人布裘裹竹笠，款段婆娑入高壁。后有苍头挈双屐，太华路南望咫尺。欲陟其巅叩拘翼，帝座罘罳俨呼吸。十二琼楼众仙集，鹤氅缤纷互长揖。白昼乘风绕八极，我欲从之路昏黑。未满丹台谪来籍，策蹇言归故井邑，灞陵桥头句堪觅。
题李大将军郑大司马阅武诸营册
作者：胡应麟
朝代：明

精甲横陈大野傍，上公文武并鹰扬。貔貅万队连营出，鱼鸟千群列阵翔。剑拂天山红日近，旌悬辽海白虹长。功成羽猎仍题赋，不道词人是姓扬。
题李惟寅山房三十八咏 其一 清啸园
作者：胡应麟
朝代：明

为园学步兵，筑台五千丈。清夜啸声流，冷然万峰上。
题李惟寅山房三十八咏 其七 涵虚阁
作者：胡应麟
朝代：明

平湖千丈宽，中有涵虚阁。静夜时推窗，星辰四檐落。
题李惟寅山房三十八咏 其三 阳春台
作者：胡应麟
朝代：明

高堂挥彩笔，字字濯云霞。锦帐三千女，齐歌玉树花。
题李惟寅山房三十八咏 其三十 草玄居
作者：胡应麟
朝代：明

翩翩白凤凰，夜吐青藜馆。何人坐吮毫，莫是扬中散。
题李惟寅山房三十八咏 其三十一 梅花亭
作者：胡应麟
朝代：明

孤亭十尺藏，梅花万株列。中有姑射仙，肌肤若冰雪。
题李惟寅山房三十八咏 其三十七 延春亭
作者：胡应麟
朝代：明

南园红药尽，西坞绿阴重。别有藏春处，胡床未易逢。
题李惟寅山房三十八咏 其三十三 如如境
作者：胡应麟
朝代：明

兰若何翛然，焚香拥孤衲。兀坐万缘空，绳床下黄叶。
题李惟寅山房三十八咏 其三十二 澹然阁
作者：胡应麟
朝代：明

事业等唐虞，浮云过太虚。何如高阁上，支卧一床书。
题李惟寅山房三十八咏 其三十五 绿雨楼
作者：胡应麟
朝代：明

飞楼瞰平津，空翠散遐瞩。山雨暮欲来，萧萧入窗绿。
题李惟寅山房三十八咏 其三十八 沙上晚泊即事
作者：胡应麟
朝代：明

叶落枫如撼，花攲桂若崩。白头溪上叟，閒坐结鱼罾。
题李惟寅山房三十八咏 其三十六 留客处
作者：胡应麟
朝代：明

十亩辟彊园，寒风洒亭榭。何须问主人，日坐琅玕下。
题李惟寅山房三十八咏 其三十四 滋兰室
作者：胡应麟
朝代：明

移将九畹芬，散植雕楹畔。悠然丈室中，如坐潇湘岸。
题李惟寅山房三十八咏 其九 浣花池
作者：胡应麟
朝代：明

方池六尺强，风吹众芳堕。时有杜陵翁，扶藜石栏坐。
题李惟寅山房三十八咏 其二 松关
作者：胡应麟
朝代：明

爱此松风吹，柴关抱麋鹿。白眼四无人，涛声满空谷。
题李惟寅山房三十八咏 其二十 芳草斋
作者：胡应麟
朝代：明

幽斋只数椽，科头抱书读。经旬不出门，芳草上阶绿。
题李惟寅山房三十八咏 其二十一 青霞馆
作者：胡应麟
朝代：明

朝吟白雪斋，暮憩青霞馆。羲皇以上人，脚赤发仍散。
题李惟寅山房三十八咏 其二十七 制芰轩
作者：胡应麟
朝代：明

湖上秋风生，推窗绿无数。不制三闾裳，但制三闾赋。
题李惟寅山房三十八咏 其二十三 青莲阁
作者：胡应麟
朝代：明

虚阁倚青莲，恍入庄严界。悠然清净身，万古长不坏。
题李惟寅山房三十八咏 其二十九 浮白斋
作者：胡应麟
朝代：明

左手鸬鹚杓，右手鹦鹉杯。拍浮酒缸中，万事何有哉。
题李惟寅山房三十八咏 其二十二 松室
作者：胡应麟
朝代：明

危阑系铁絙，高悬四松上。千尺凌云台，晋人何足尚。
题李惟寅山房三十八咏 其二十五 会心处
作者：胡应麟
朝代：明

聚书三十冬，插架三万轴。开卷时忻然，三公岂吾欲。
题李惟寅山房三十八咏 其二十八 疑舫斋
作者：胡应麟
朝代：明

虚斋窅千尺，恍忽阿融留。何须疑陆处，天地一虚舟。
题李惟寅山房三十八咏 其二十六 苍玉馆
作者：胡应麟
朝代：明

帘内延湘妃，帘外种湘竹。秋风何泠然，淅淅动苍玉。
题李惟寅山房三十八咏 其二十四 贝叶斋
作者：胡应麟
朝代：明

一出恒沙河，弹指几千劫。金刚在舌根，何许贝多叶。
题李惟寅山房三十八咏 其五 清风馆
作者：胡应麟
朝代：明

一径入深篁，翛然碧云堕。凉飙四面来，吾将北窗卧。
题李惟寅山房三十八咏 其八 度云桥
作者：胡应麟
朝代：明

青鞋趁桃花，杳杳赤城路。石梁千仞横，自蹑飞云度。
题李惟寅山房三十八咏 其六 先月台
作者：胡应麟
朝代：明

中天白玉台，高挂九千尺。薄暮海东云，先送嫦娥入。
题李惟寅山房三十八咏 其十 拱辰阁
作者：胡应麟
朝代：明

危栏跨长空，星辰俯手拾。独有紫薇垣，可望不可即。
题李惟寅山房三十八咏 其十一 藏真洞
作者：胡应麟
朝代：明

藤萝垂洞口，空谷四无人。恍惚天台路，难寻两玉真。
题李惟寅山房三十八咏 其十七 钓矶
作者：胡应麟
朝代：明

八十曾无恙，苍颜出渭滨。宁知汉飞将，黑发画麒麟。
题李惟寅山房三十八咏 其十三 翠微亭
作者：胡应麟
朝代：明

荷锸入中条，云霞导双屐。山腰翠渐微，冉冉孤亭出。
题李惟寅山房三十八咏 其十九 琅玕亭
作者：胡应麟
朝代：明

十万琅玕枝，个个青欲堕。不分王徽之，借我亭中坐。
题李惟寅山房三十八咏 其十二 白云峰
作者：胡应麟
朝代：明

移来十丈峰，虬鸾舞虚牖。面面白云生，终南亦何有。
题李惟寅山房三十八咏 其十五 来云洞
作者：胡应麟
朝代：明

去家十里遥，结茅在深树。白云洞口来，忽与幽人遇。
题李惟寅山房三十八咏 其十八 鳌屿
作者：胡应麟
朝代：明

海上钓鳌客，曾闻太白翁。何如置孤屿，圆峤在庭中。
题李惟寅山房三十八咏 其十六 虬峰
作者：胡应麟
朝代：明

苍鳞剥苔藓，千尺自成趣。朝来云雾生，缈缥欲飞去。
题李惟寅山房三十八咏 其十四 凝秀轩
作者：胡应麟
朝代：明

轩窗洞然开，正对西山碧。十日忘朝餐，饱此莲花色。
题李惟寅山房三十八咏 其四 芙蓉阁
作者：胡应麟
朝代：明

杰阁起千寻，芙蓉不盈丈。为有谪仙人，含毫坐其上。
题李惟寅山房三十八咏·清啸园
作者：胡应麟
朝代：明

为园学步兵，筑台五千丈。清夜啸声流，冷然万峰上。爱此松风吹，柴关抱麋鹿。白眼四无人，涛声满空谷。高堂挥彩笔，字字濯云霞。锦帐三千女，齐歌玉树花。杰阁起千寻，芙蓉不盈丈。为有谪仙人，含毫坐其上。一径入深篁，翛然碧云堕。凉飙四面来，吾将北窗卧。中天白玉台，高挂九千尺。薄暮海东云，先送嫦娥入。平湖千丈宽，中有涵虚阁。静夜时推窗，星辰四檐落。青鞋趁桃花，杳杳赤城路。石梁千仞横，自蹑飞云度。方池六尺强，风吹众芳堕。时有杜陵翁，扶藜石栏坐。危栏跨长空，星辰俯手拾。独有紫薇垣，可望不可即。藤萝垂洞口，空谷四无人。恍惚天台路，难寻两玉真。移来十丈峰，虬鸾舞虚牖。面面白云生，终南亦何有。荷锸入中条，云霞导双屐。山腰翠渐微，冉冉孤亭出。轩窗洞然开，正对西山碧。十日忘朝餐，饱此莲花色。去家十里遥，结茅在深树。白云洞口来，忽与幽人遇。苍鳞剥苔藓，千尺自成趣。朝来云雾生，缈缥欲飞去。八十曾无恙，苍颜出渭滨。宁知汉飞将，黑发画麒麟。海上钓鳌客，曾闻太白翁。何如置孤屿，圆峤在庭中。十万琅玕枝，个个青欲堕。不分王徽之，借我亭中坐。幽斋只数椽，科头抱书读。经旬不出门，芳草上阶绿。朝吟白雪斋，暮憩青霞馆。羲皇以上人，脚赤发仍散。危阑系铁絙，高悬四松上。千尺凌云台，晋人何足尚。虚阁倚青莲，恍入庄严界。悠然清净身，万古长不坏。一出恒沙河，弹指几千劫。金刚在舌根，何许贝多叶。聚书三十冬，插架三万轴。开卷时忻然，三公岂吾欲。帘内延湘妃，帘外种湘竹。秋风何泠然，淅淅动苍玉。湖上秋风生，推窗绿无数。不制三闾裳，但制三闾赋。虚斋窅千尺，恍忽阿融留。何须疑陆处，天地一虚舟。左手鸬鹚杓，右手鹦鹉杯。拍浮酒缸中，万事何有哉。翩翩白凤凰，夜吐青藜馆。何人坐吮毫，莫是扬中散。孤亭十尺藏，梅花万株列。中有姑射仙，肌肤若冰雪。事业等唐虞，浮云过太虚。何如高阁上，支卧一床书。兰若何翛然，焚香拥孤衲。兀坐万缘空，绳床下黄叶。移将九畹芬，散植雕楹畔。悠然丈室中，如坐潇湘岸。飞楼瞰平津，空翠散遐瞩。山雨暮欲来，萧萧入窗绿。十亩辟彊园，寒风洒亭榭。何须问主人，日坐琅玕下。南园红药尽，西坞绿阴重。别有藏春处，胡床未易逢。叶落枫如撼，花攲桂若崩。白头溪上叟，閒坐结鱼罾。
题李龙眠二十七祖图歌
作者：胡应麟
朝代：明

丹青国手吴道玄，眼空万古当开元。沿流晚季六法尽，中兴十指传龙眠。何人携此？，佛祖遍罗列。马鸣众大士，历历具颠末。袈裟挂膝右肩袒，妙相人天俨对越。二十七祖仅九帧，十八应真徒耳闻。云是吴侬利厚值，舆图剖析成三分。朱门贵戚万与柳，募置斋头数各九。兰阴措大？鼎足，尽典商彝鬻汉卣。瓦棺寺壁画久亡，僧繇卫陆俱渺茫。荆关递得山水趣，谁持大笔描空王。参差绢素裂强半，鱼口横纹欲糜烂。人言画理出唐世，远即楞伽近霭瓘。即今宋代宁庸工，龙眠绘事真人龙。诸天帝释尤冠绝，青狮白象行虚空。阿难陀下九尊宿，一一披图认眉目。或眠树底修四禅，或坐林中断五欲。或拈圣果庵没罗，或把灵花给孤独。或看涧壑浮清涟，或听岩峦坠飞瀑。或从长爪證缘觉，或遇狞牙验调伏。或开甘露广法门，了了根源绘身毒。忆昔李侯盘礴时，胸中壮气横须弥。大千世界摄毫翰，狂墨乱洒天迷离。逡巡群祖真相出，虎头金粟争神奇。惜哉贾竖巧垄断，吉光片羽犹分持。复忆龙眠好画马，笔力曹韩较多寡。骊黄注想马胎入，足堕泥犁若飘瓦。以兹忏悔写佛门，丹青烨烨留乾坤。香灯高阁互供养，天龙八部如云屯。乃知古德真善诲，只语单词系成毁。祇今名迹六百秋，夜夜光芒护神鬼。二十七宗瞥眼过，东土祖师来达摩。面壁形模竟何以，寰中试见龙眠李。
题李龙眠二十七祖图歌
作者：胡应麟
朝代：明
体裁：古风

丹青国手吴道玄，眼空万古当开元。沿流晚季六法尽，中兴十指传龙眠。何人携此�，佛祖遍罗列。马鸣众大士，历历具颠末。袈裟挂膝右肩袒，妙相人天俨对越。二十七祖仅九帧，十八应真徒耳闻。云是吴侬利厚值，舆图剖析成三分。朱门贵戚万与柳，募置斋头数各九。兰阴措大�鼎足，尽典商彝鬻汉卣。瓦棺寺壁画久亡，僧繇卫陆俱渺茫。荆关递得山水趣，谁持大笔描空王。参差绢素裂强半，鱼口横纹欲糜烂。人言画理出唐世，远即楞伽近霭瓘。即今宋代宁庸工，龙眠绘事真人龙。诸天帝释尤冠绝，青狮白象行虚空。阿难陀下九尊宿，一一披图认眉目。或眠树底修四禅，或坐林中断五欲。或拈圣果庵没罗，或把灵花给孤独。或看涧壑浮清涟，或听岩峦坠飞瀑。或从长爪證缘觉，或遇狞牙验调伏。或开甘露广法门，了了根源绘身毒。忆昔李侯盘礴时，胸中壮气横须弥。大千世界摄毫翰，狂墨乱洒天迷离。逡巡群祖真相出，虎头金粟争神奇。惜哉贾竖巧垄断，吉光片羽犹分持。复忆龙眠好画马，笔力曹韩较多寡。骊黄注想马胎入，足堕泥犁若飘瓦。以兹忏悔写佛门，丹青烨烨留乾坤。香灯高阁互供养，天龙八部如云屯。乃知古德真善诲，只语单词系成毁。祇今名迹六百秋，夜夜光芒护神鬼。二十七宗瞥眼过，东土祖师来达摩。面壁形模竟何以，寰中试见龙眠李。
题杨孝子卷为世叔孝廉
作者：胡应麟
朝代：明

当年排帝阙，万死白虹知。楚泽长醒夜，燕台困饿时。有天号半菽，无地献三芝。藉甚遗孤在，干将对陆离。
题杨母册为其子舍人
作者：胡应麟
朝代：明

纶綍飞青琐，恩光下紫宸。龙章双阙耀，象服九原新。宝箓传金母，珠襦映玉人。惟应寸草念，百结绕三春。
题松
作者：胡应麟
朝代：明

离离摇碧涧，落落俯苍郊。拔地虬龙偃，中天鹳鹤巢。涛声寒月上，野色乱云交。寂寞徂徕顶，秦封只浪嘲。
题松茂兰馨图二十韵
作者：胡应麟
朝代：明

霁日明松桧，光风毓蕙兰。一弧悬海上，双舄堕云端。殿宇金茎矗，庭阶玉树团。丹膏凝琥珀，翠萼绽琅玕。五粒垂山径，孤根翳石坛。沅湘思楚客，泰岱觅秦官。劲节回春意，幽芳袭岁寒。亭亭标院落，冉冉拂栏杆。突兀朝霞映，纷披夕露漙。当风旂猎猎，杂雨佩珊珊。鸑鷟文犹贵，熊罴梦未阑。燕台新骥足，渭渚旧渔竿。象纬中天谪，波涛弱水残。含饴呈极乐，设醴助清欢。火枣频餐易，冰桃乍得难。后堂罗管籥，中路集衣冠。北极催纶诰，南冥兆羽翰。青云传上国，紫气接长安。奕叶清芬播，茏葱瑞霭蟠。云礽八千祀，绛阙下还丹。
题林孝廉园池四绝 其一 浣花池
作者：胡应麟
朝代：明

百顷风潭照玉壶，清鳞白石拥菰蒲。沙棠独抱夷光卧，何事风涛汎五湖。
题林孝廉园池四绝 其三 清涟馆
作者：胡应麟
朝代：明

古桧崚崚映夹池，虚亭十尺锁涟漪。朝来载酒谁相过，正值扬云赋就时。
题林孝廉园池四绝 其二 飞云榭
作者：胡应麟
朝代：明

八面疏棂挂夕阳，楼头云色尚飞扬。屋梁咫尺亲颜在，不用褰帷望太行。
题林孝廉园池四绝 其四 振秀轩
作者：胡应麟
朝代：明

缥缈精庐入望遐，芙蓉秋水旧生涯。如椽莫笑书生笔，十丈亭亭照暮霞。
题林孝廉园池四绝·浣花池
作者：胡应麟
朝代：明

百顷风潭照玉壶，清鳞白石拥菰蒲。沙棠独抱夷光卧，何事风涛汎五湖。八面疏棂挂夕阳，楼头云色尚飞扬。屋梁咫尺亲颜在，不用褰帷望太行。古桧崚崚映夹池，虚亭十尺锁涟漪。朝来载酒谁相过，正值扬云赋就时。缥缈精庐入望遐，芙蓉秋水旧生涯。如椽莫笑书生笔，十丈亭亭照暮霞。
题林孝廉家庆图
作者：胡应麟
朝代：明

棠棣偕芳日，椿萱并茂时。金茎悬五叶，玉树绽双枝。海鹤传书近，山莺度曲迟。今来上元宴，麟脯擘含卮。
题柏萱图八韵
作者：胡应麟
朝代：明

紫岫元君宅，丹丘阿母家。檐前交绮树，庭际长瑶葩。翠色凝霜秀，孤芳伴日斜。筠篁堪并古，萧艾岂同嗟。密叶低垂露，疏枝上拂霞。亭亭骄晚节，冉冉驻春华。餐实心长苦，忘忧思转遐。清冰元独瑩，纯璞本无瑕。片诺当年许，三迁异代誇。愿言仙圃外，长御五云车。
题柏萱图八韵
作者：胡应麟
朝代：明
体裁：五言排律

紫岫元君宅，丹丘阿母家。檐前交绮树，庭际长瑶葩。翠色凝霜秀，孤芳伴日斜。筠篁堪并古，萧艾岂同嗟。密叶低垂露，疏枝上拂霞。亭亭骄晚节，冉冉驻春华。餐实心长苦，忘忧思转遐。清冰元独莹，纯璞本无瑕。片诺当年许，三迁异代誇。愿言仙圃外，长御五云车。
题梦竹卷为吴孝父山人
作者：胡应麟
朝代：明

亭午华胥国，翛然万玉长。吹箫疑嶰谷，捩柁即潇湘。雾色偏笼座，风声半入廊。何当挈刘阮，斗酒日相将。
题毕馀兴未尽戏用唐宋人元句缀七言二绝末行
作者：胡应麟
朝代：明

五色毫挥五彩裙，五言诗灿五花文。薛家少妇行原五，传玩争看五朵云。独步江东杜紫薇，横行塞上薛明妃。君看彩笔双题后，万古长如白练飞。
题毕馀兴未尽戏用唐宋人元句缀七言二绝末行·其一
作者：胡应麟
朝代：明

五色毫挥五彩裙，五言诗灿五花文。薛家少妇行原五，传玩争看五朵云。
题毕馀兴未尽戏用唐宋人元句缀七言二绝末行·其二
作者：胡应麟
朝代：明

独步江东杜紫薇，横行塞上薛明妃。君看彩笔双题后，万古长如白练飞。
题浮屠秋溟卷时以姑布术游都下
作者：胡应麟
朝代：明

扶馀国小漫称王，定远封来白发长。自是青莲多傲骨，错将奇句恨昭阳。射虎年来渐白头，南山风雪夜悠悠。他时太史传飞将，肯信平阳第一筹。
题浮屠秋溟卷时以姑布术游都下·其一
作者：胡应麟
朝代：明

扶馀国小漫称王，定远封来白发长。自是青莲多傲骨，错将奇句恨昭阳。
题浮屠秋溟卷时以姑布术游都下·其二
作者：胡应麟
朝代：明

射虎年来渐白头，南山风雪夜悠悠。他时太史传飞将，肯信平阳第一筹。
题渔樵耕牧图四首
作者：胡应麟
朝代：明

持竿俯碧流，莫学蟠溪客。白首向岐周，抛纶事西伯。观棋坐斧柯，四面青山色。回首一千年，桃花烂春碧。时邀石户农，耦耕放黄犊。翻笑历山人，移情九州牧。大隗在何方，襄城亦奚有。莫言五尺童，曾稽轩辕首。
题渔樵耕牧图四首·其一
作者：胡应麟
朝代：明

持竿俯碧流，莫学蟠溪客。白首向岐周，抛纶事西伯。
题渔樵耕牧图四首·其三
作者：胡应麟
朝代：明

时邀石户农，耦耕放黄犊。翻笑历山人，移情九州牧。
题渔樵耕牧图四首·其二
作者：胡应麟
朝代：明

观棋坐斧柯，四面青山色。回首一千年，桃花烂春碧。
题渔樵耕牧图四首·其四
作者：胡应麟
朝代：明

大隗在何方，襄城亦奚有。莫言五尺童，曾稽轩辕首。
题湖上方舟四首
作者：胡应麟
朝代：明

桂楫漾沙棠，朱栏十尺强。三舟联锦缆，四柱簇牙樯。障日青油丽，凌风翠黛狂。洞箫明月底，一曲和沧浪。平湖秋色净，一舸系蒹葭。懒搆思光宅，堪浮少伯家。窥帘鸣鹳鹤，掠槛度鱼虾。竟夕看明月，无劳促曙鸦。薄暮方舟集，芙蓉次第寻。台惊浮水面，亭似压波心。雅称苕川钓，偏宜笠泽吟。浮休定何日，一壑畅幽襟。湖上暮云稠，青丝荡碧油。移舟过巨石，浮筏向中流。拟作张骞泛，真同郭泰游。余将挈佳丽，日醉大堤头。
题湖上方舟四首·其一
作者：胡应麟
朝代：明

桂楫漾沙棠，朱栏十尺强。三舟联锦缆，四柱簇牙樯。障日青油丽，凌风翠黛狂。洞箫明月底，一曲和沧浪。
题湖上方舟四首·其三
作者：胡应麟
朝代：明

薄暮方舟集，芙蓉次第寻。台惊浮水面，亭似压波心。雅称苕川钓，偏宜笠泽吟。浮休定何日，一壑畅幽襟。
题湖上方舟四首·其二
作者：胡应麟
朝代：明

平湖秋色净，一舸系蒹葭。懒搆思光宅，堪浮少伯家。窥帘鸣鹳鹤，掠槛度鱼虾。竟夕看明月，无劳促曙鸦。
题湖上方舟四首·其四
作者：胡应麟
朝代：明

湖上暮云稠，青丝荡碧油。移舟过巨石，浮筏向中流。拟作张骞泛，真同郭泰游。余将挈佳丽，日醉大堤头。
题潇湘烟雨图
作者：胡应麟
朝代：明

桂树丛生石嵓侧，万仞寒云挂苍壁。穷阴大泽龙蛇走，绿萝蒙茏楚天黑。行吟泽畔者谁子，日暮欲归归不得。黄陵美人把瑶瑟，杜宇啼烟鹧鸪泣。
题瀛海长春册
作者：胡应麟
朝代：明

南极呈辉夜，西池设宴辰。遐龄曾睹伏，间气重生申。大府俱三事，高堂并八旬。棠枝联窦桂，萱萼竞庄椿。淑问驰邦媛，英材降岳神。怀中金紫客，掌上玉堂宾。彩日鸣双凤，丹霄蹑二麟。机云惭末驾，尾雅斗前身。学士群工艳，中丞百吏寅。丝纶悬㝢内，节钺树江滨。苦县藏书富，华阳授箓频。蟾蜍流月窟，乌鹊渡天津。象服彤墀下，龙章绛阙陈。岩廊交黼黻，里闬集簪绅。赋撷梁台彦，讴腾越部民。欢声罗甸服，喜色动城闉。黄鹄屏间戏，苍虬户外驯。尊罍浮竹叶，弦管沸花茵。雾隐偷桃孺，霞明种杏人。围棋邀谢傅，投辖驻陈遵。将相庭阶植，师儒禁闼抡。十州环抚御，八表俟陶钧。雨足耕莘耜，云閒钓渭缗。优游黄发皓，容与白头亲。握算跻恒华，添筹迈劫尘。刘樊偕混俗，孙马互全真。解佩虚临汉，吹箫谩入秦。绵绵瀛海上，宝历庆长春。
题瀛海长春册
作者：胡应麟
朝代：明
体裁：五言排律

南极呈辉夜，西池设宴辰。遐龄曾睹伏，间气重生申。大府俱三事，高堂并八旬。棠枝联窦桂，萱萼竞庄椿。淑问驰邦媛，英材降岳神。怀中金紫客，掌上玉堂宾。彩日鸣双凤，丹霄蹑二麟。机云惭末驾，尾雅斗前身。学士群工艳，中丞百吏寅。丝纶悬宇内，节钺树江滨。苦县藏书富，华阳授箓频。蟾蜍流月窟，乌鹊渡天津。象服彤墀下，龙章绛阙陈。岩廊交黼黻，里闬集簪绅。赋撷梁台彦，讴腾越部民。欢声罗甸服，喜色动城闉。黄鹄屏间戏，苍虬户外驯。尊罍浮竹叶，弦管沸花茵。雾隐偷桃孺，霞明种杏人。围棋邀谢傅，投辖驻陈遵。将相庭阶植，师儒禁闼抡。十州环抚御，八表俟陶钧。雨足耕莘耜，云閒钓渭缗。优游黄发皓，容与白头亲。握算跻恒华，添筹迈劫尘。刘樊偕混俗，孙马互全真。解佩虚临汉，吹箫谩入秦。绵绵瀛海上，宝历庆长春。
题琴鹤重鸣卷
作者：胡应麟
朝代：明

绣斧辉煌下越城，江天晴色耀飞旌。当年舄化双凫去，此日琴偕一鹤行。巫峡彩云晨送客，巴山明月夜谈兵。何烦更就成都卜，回首花骢向北平。
题画
作者：胡应麟
朝代：明

四山晴送色，孤榻午生凉。伏枕无馀事，幽禽噪绿篁。
题画
作者：胡应麟
朝代：明

水绿红衣净，沙翘白羽幽。尘中骑马客，谁见五湖秋。
题画
作者：胡应麟
朝代：明

青鞋趁桃花，杳杳前山暮。霞标起赤城，渐入天台路。赤云遍长空，何处清凉国。遥望五台山，中天挂金碧。一钵复一鉼，相随不知老。苍苍太白峰，落叶秋多少。剪月作蒲团，纫云为破衲。岁晚入峨眉，千山万山雪。
题画·其一
作者：胡应麟
朝代：明

青鞋趁桃花，杳杳前山暮。霞标起赤城，渐入天台路。
题画·其三
作者：胡应麟
朝代：明

一钵复一鉼，相随不知老。苍苍太白峰，落叶秋多少。
题画·其二
作者：胡应麟
朝代：明

赤云遍长空，何处清凉国。遥望五台山，中天挂金碧。
题画·其四
作者：胡应麟
朝代：明

剪月作蒲团，纫云为破衲。岁晚入峨眉，千山万山雪。
题画四首
作者：胡应麟
朝代：明

桃花夹水千树，柳色垂堤万重。何处数声鸡犬，人家只在前峰。南涧新篁雨过，西岭长松日斜。散发孤亭相对，忘言一卷南华。窗北寒光露满，篱东暮色云低。地僻黄花自采，天空白酒谁携。千岭槎牙古树，万峰摇落孤梅。试问长安高卧，何如剡曲空回。
题画四首 其一 樵
作者：胡应麟
朝代：明

半亩疏烟合，危峰落照含。苍茫白云里，有路入终南。
题画四首 其三 牧
作者：胡应麟
朝代：明

平野何苍苍，空林动寒影。扣角晚归来，斜阳堕西岭。
题画四首 其二 耕
作者：胡应麟
朝代：明

禾黍满前村，桑麻自成邑。千古桃花源，秦人馀古迹。
题画四首 其四 渔
作者：胡应麟
朝代：明

隔岸远山色，苍茫生暮愁。孤舟烟雨际，独占楚江秋。
题画四首·其一
作者：胡应麟
朝代：明

桃花夹水千树，柳色垂堤万重。何处数声鸡犬，人家只在前峰。
题画四首·其三
作者：胡应麟
朝代：明

窗北寒光露满，篱东暮色云低。地僻黄花自采，天空白酒谁携。
题画四首·其二
作者：胡应麟
朝代：明

南涧新篁雨过，西岭长松日斜。散发孤亭相对，忘言一卷南华。
题画四首·其四
作者：胡应麟
朝代：明

千岭槎牙古树，万峰摇落孤梅。试问长安高卧，何如剡曲空回。
题画四首·樵
作者：胡应麟
朝代：明

半亩疏烟合，危峰落照含。苍茫白云里，有路入终南。禾黍满前村，桑麻自成邑。千古桃花源，秦人馀古迹。平野何苍苍，空林动寒影。扣角晚归来，斜阳堕西岭。隔岸远山色，苍茫生暮愁。孤舟烟雨际，独占楚江秋。
题画赠陈生东父兼柬王伯宠将军十八韵
作者：胡应麟
朝代：明

落落乾坤内，清狂见汝曹。孟公元世阀，仲举旧人豪。万事捐鸡肋，孤心逐蟹螯。浮生閒处得，浊世静中逃。海岳骄藜杖，江湖狎布袍。营丘传洒墨，洪谷授挥毫。绣柱悬飞瀑，雕梁压怒涛。冬亭河汉入，夏槛雪风号。五竺携灵鹫，三神挈巨鳌。洞庭回雁鹜，巫峡挂猿猱。佩玉明冠剑，锵金肃羽旄。楼台笼晓色，城阙洞秋毫。果欲尝丹荔，花应坠碧桃。幽人题桂树，上客醉葡萄。盘礴回千虑，经营费二毛。穷年思训力，竟日道玄劳。北海盟投祢，南山趣逼陶。惟应伴王绩，西第日醄醄。
题留馀堂为潘大司马
作者：胡应麟
朝代：明

朝日堂开霅水滨，昆山入坐照嶙峋。骑曹官显非先世，驷马宾多属后人。绿野云萝长护色，平泉花木尽含春。谩将七叶誇门第，百代勋庸属老臣。
题白云遐思卷
作者：胡应麟
朝代：明

郁郁名山瑞气藏，青囊闻说受曾杨。三秋落日悬高陇，一片飞云堕太行。松柏望中愁并远，蓼莪吟处梦偏长。终天我亦同遗恨，飒沓寒风到北堂。
题瞿令人册为茂才绍曾
作者：胡应麟
朝代：明

妇惟丁生母，卓行超人寰。笄岁适名门，婉若蕙与兰。结缡讵云久，灾氛岌相缠。良人遘奇疾，百体纷摧残。心神忽眩瞑，手足时颠连。欢娱掷中道，畴不虞红颜。母也执高节，涕泗如流泉。呼天誓同穴，肯析双飞翰。一身委床笫，药物长周旋。肝肠绝怨怼，面目忘媸妍。仰事头白姑，頫鞠黄口男。家徒四壁立，辟纑夜灯前。拮据度荒馑，永昼怀饥寒。彼苍鉴明德，绕膝森鹓鸾。矫矫汗血驹，励志游天闲。劬劳念母氏，赋咏蒐名贤。我闻载叹息，踊跃操如椽。偷生信为易，蹈死亮非难。厄哉斯人遇，毕世罹忧患。贞心既不毁，淑问仍终完。夫存子亦树，晚节聊蝉联。宁知处困怀，荼毒穷当年。凛凛铁石肠，兴彼懦与顽。裁诗颂令哲，史笔千秋传。
题祝山人树勋栖云轩四首
作者：胡应麟
朝代：明

掩径萧萧木叶闻，干将明灭动星文。青山独据胡床坐，閒看中条石上云。木末飞轩面水流，终南遥挂万峰秋。玄关白日重重闭，不放飞云去岭头。一径莓苔尽日封，匡床云色卧双龙。罗浮四百青天外，不认飞来第几峰。十二巫峰挂楚台，高唐新赋定谁裁。莫言神女朝行倦，夜夜閒云卧榻来。
题祝山人树勋栖云轩四首·其一
作者：胡应麟
朝代：明

掩径萧萧木叶闻，干将明灭动星文。青山独据胡床坐，閒看中条石上云。
题祝山人树勋栖云轩四首·其三
作者：胡应麟
朝代：明

一径莓苔尽日封，匡床云色卧双龙。罗浮四百青天外，不认飞来第几峰。
题祝山人树勋栖云轩四首·其二
作者：胡应麟
朝代：明

木末飞轩面水流，终南遥挂万峰秋。玄关白日重重闭，不放飞云去岭头。
题祝山人树勋栖云轩四首·其四
作者：胡应麟
朝代：明

十二巫峰挂楚台，高唐新赋定谁裁。莫言神女朝行倦，夜夜閒云卧榻来。
题祝无殊小像
作者：胡应麟
朝代：明

一壑堪谁置，三毛颊畔长。豪吟卑下里，狂兴剧高阳。绿水芙蓉社，青山薜荔裳。玄亭吾罢草，愧尔及门墙。
题祝无殊栖云轩
作者：胡应麟
朝代：明

小筑兰阴下，幽居瀫水濆。八窗全受月，一榻袛栖云。竹杖占龙气，蒲团卧鹿群。何人日携酒，相对草玄文。
题祝生无殊潇湘坐同司马汪公二首
作者：胡应麟
朝代：明

万绿围轩窗，蒲团弄秋色。时听湘夫人，云中鼓瑶瑟。兀兀幽篁里，槁梧同嗒然。科头抱双膝，目尽九疑天。
题祝生无殊潇湘坐同司马汪公二首·其一
作者：胡应麟
朝代：明

万绿围轩窗，蒲团弄秋色。时听湘夫人，云中鼓瑶瑟。
题祝生无殊潇湘坐同司马汪公二首·其二
作者：胡应麟
朝代：明

兀兀幽篁里，槁梧同嗒然。科头抱双膝，目尽九疑天。
题祝生玉华馆图
作者：胡应麟
朝代：明

孤亭寄华顶，去天仅容尺。时有牧羊儿，招邀煮白石。
题神游八极卷
作者：胡应麟
朝代：明

青天骑大鹏，汗漫游八极。笑杀牧羊儿，空山弄拳石。
题章氏园亭四首 其一 红云坞
作者：胡应麟
朝代：明

偶逐武陵人，移家来绝巘。日暮碧桃花，沿洄出深涧。
题章氏园亭四首 其三 修筠馆
作者：胡应麟
朝代：明

何年植此君，苍翠压林杪。十亩渭川云，山童寒不扫。
题章氏园亭四首 其二 绛英台
作者：胡应麟
朝代：明

长夏懒着冠，经旬闭门睡。偶来深院中，万朵红云碎。
题章氏园亭四首 其四 万玉亭
作者：胡应麟
朝代：明

绰约孤亭中，梅花斗清绝。高天一万株，乱洒罗浮雪。
题章氏园亭四首·红云坞
作者：胡应麟
朝代：明

偶逐武陵人，移家来绝巘。日暮碧桃花，沿洄出深涧。长夏懒着冠，经旬闭门睡。偶来深院中，万朵红云碎。何年植此君，苍翠压林杪。十亩渭川云，山童寒不扫。绰约孤亭中，梅花斗清绝。高天一万株，乱洒罗浮雪。
题章氏木假山
作者：胡应麟
朝代：明

早谢樵人斧，悠然野客家。双峰寒宿雾，列干迥撑霞。埋没沟中断，飘零海上查。逢时千载事，为尔一长嗟。
题管建初山人游玄岳卷
作者：胡应麟
朝代：明

龙峤千盘雾色开，中天何处蹑崔嵬。遥峰恍入飞仙户，列岫高悬上帝台。倚杖祝融云自起，题诗天柱月频来。风前绛节如相问，为拾瑶华寄草莱。
题管建初紫宸宣对册
作者：胡应麟
朝代：明

五彩毫挥白练裙，紫宸前殿召偏勤。百篇留宴唐供奉，三绝亲题郑广文。斗色已看龙剑耀，家声重诧凤毛闻。长安多少担簦客，咫尺何人觐五云。
题翠虚亭廿绝
作者：胡应麟
朝代：明

雨色凝书案，秋阴拂画墙。万竿云雾里，知宿几鸾凰。上枝凝翠柏，下叶染苍苔。莫使王家见，清吟不肯回。昨夜凉风起，笙簧满坐幽。何当裁万玉，吹尽楚天秋。霜朝庭耸玉，雨夕院敲金。一自淇园后，诗人几废吟。栖禽藏密筱，斗雀堕高枝。老干空千尺，何人写楚辞。镂就云门玉，吹成嶰谷音。昼日过沧海，蛟龙不敢吟。鸟雀下前除，幽篁百尺馀。昨宵风雨过，寒洒杜陵书。野色琴书里，江声枕簟傍。恰称幽人卧，湘云昼满床。参差临渌水，袅娜拂秋霜。忽记文同画，生绡六尺强。涓涓薄暮霜，袅袅经秋雨。深院寂无人，丛篁自相语。晋代诸名流，清谈自相诧。何如阮嗣宗，长啸深林下。倚阑无俗事，解带自清吟。一雨朝来霁，千竿翠欲沉。萎蕤紫翠间，珍禽自游戏。何当觅羽人，共跨青鸾去。閒来晚翠亭，四壁皆清玩。传声王丈人，更致蕲州簟。缥缈碧琅玕，森沉下彩鸾。佳人翠袖薄，日暮不胜寒。截作箫君管，携来弄玉家。一吟双凤举，白日赴青霞。迢遥风雨夜，卧此一窗幽。恰似扬舲日，潇湘两岸秋。
题翠虚亭廿绝·其一
作者：胡应麟
朝代：明

雨色凝书案，秋阴拂画墙。万竿云雾里，知宿几鸾凰。
题翠虚亭廿绝·其七
作者：胡应麟
朝代：明

鸟雀下前除，幽篁百尺馀。昨宵风雨过，寒洒杜陵书。
题翠虚亭廿绝·其三
作者：胡应麟
朝代：明

昨夜凉风起，笙簧满坐幽。何当裁万玉，吹尽楚天秋。
题翠虚亭廿绝·其九
作者：胡应麟
朝代：明

参差临渌水，袅娜拂秋霜。忽记文同画，生绡六尺强。
题翠虚亭廿绝·其二
作者：胡应麟
朝代：明

上枝凝翠柏，下叶染苍苔。莫使王家见，清吟不肯回。
题翠虚亭廿绝·其五
作者：胡应麟
朝代：明

栖禽藏密筱，斗雀堕高枝。老干空千尺，何人写楚辞。
题翠虚亭廿绝·其八
作者：胡应麟
朝代：明

野色琴书里，江声枕簟傍。恰称幽人卧，湘云昼满床。
题翠虚亭廿绝·其六
作者：胡应麟
朝代：明

镂就云门玉，吹成嶰谷音。昼日过沧海，蛟龙不敢吟。
题翠虚亭廿绝·其十
作者：胡应麟
朝代：明

涓涓薄暮霜，袅袅经秋雨。深院寂无人，丛篁自相语。
题翠虚亭廿绝·其十一
作者：胡应麟
朝代：明

晋代诸名流，清谈自相诧。何如阮嗣宗，长啸深林下。
题翠虚亭廿绝·其十七
作者：胡应麟
朝代：明

迢遥风雨夜，卧此一窗幽。恰似扬舲日，潇湘两岸秋。
题翠虚亭廿绝·其十三
作者：胡应麟
朝代：明

萎蕤紫翠间，珍禽自游戏。何当觅羽人，共跨青鸾去。
题翠虚亭廿绝·其十二
作者：胡应麟
朝代：明

倚阑无俗事，解带自清吟。一雨朝来霁，千竿翠欲沉。
题翠虚亭廿绝·其十五
作者：胡应麟
朝代：明

缥缈碧琅玕，森沉下彩鸾。佳人翠袖薄，日暮不胜寒。
题翠虚亭廿绝·其十六
作者：胡应麟
朝代：明

截作箫君管，携来弄玉家。一吟双凤举，白日赴青霞。
题翠虚亭廿绝·其十四
作者：胡应麟
朝代：明

閒来晚翠亭，四壁皆清玩。传声王丈人，更致蕲州簟。
题翠虚亭廿绝·其四
作者：胡应麟
朝代：明

霜朝庭耸玉，雨夕院敲金。一自淇园后，诗人几废吟。
题老蚌生珠图
作者：胡应麟
朝代：明

几夜骊龙颔，偷携径寸游。芜城双月上，合浦一星流。影似悬鲛室，光疑发蜃楼。未须惭老蚌，照乘诧诸侯。
题胡京孺三缄斋
作者：胡应麟
朝代：明

玉麈挥仍置，金人戒不忘。谭宁空稷下，辩已诎华阳。塞兑遵玄圣，冥心对上皇。白圭晨起诵，三复意何长。
题艺苑五游册 其一 琴
作者：胡应麟
朝代：明

玉轸閒挥望太空，目随中散送征鸿。无劳郢国千人和，白雪晴飞大海东。
题艺苑五游册 其三 书
作者：胡应麟
朝代：明

八法纵横晋永和，鸾笺十幅照春罗。科头独抱兰亭帖，散步临池看白鹅。
题艺苑五游册 其二 棋
作者：胡应麟
朝代：明

杖底双龙跨夕阳，荒村仙妪坐更长。枯棋三百无人共，零乱青霞满石床。
题艺苑五游册 其五 诗
作者：胡应麟
朝代：明

独坐匡床枕半敧，山堂寒雨涨秋池。夜阑松子前阶落，吟得襄阳五字诗。
题艺苑五游册 其四 画
作者：胡应麟
朝代：明

沉水香焚白玉壶，洞门深锁碧云孤。窗明几净人声绝，閒写初平叱石图。
题艺苑五游册·琴
作者：胡应麟
朝代：明

玉轸閒挥望太空，目随中散送征鸿。无劳郢国千人和，白雪晴飞大海东。杖底双龙跨夕阳，荒村仙妪坐更长。枯棋三百无人共，零乱青霞满石床。八法纵横晋永和，鸾笺十幅照春罗。科头独抱兰亭帖，散步临池看白鹅。沉水香焚白玉壶，洞门深锁碧云孤。窗明几净人声绝，閒写初平叱石图。独坐匡床枕半敧，山堂寒雨涨秋池。夜阑松子前阶落，吟得襄阳五字诗。
题花石狮猫图
作者：胡应麟
朝代：明

长日花阴下，安眠雪作肤。玉人春梦醒，何处唤狸奴。
题董体仁壁间
作者：胡应麟
朝代：明

二十年前灞水傍，垆头晨夕纵清狂。天南海北凋零尽，赢得君家玉树长。
题蔡稚含适适轩二首
作者：胡应麟
朝代：明

达人委元化，哲士戒迷涂。一枝遂鹪鹩，九万匪所图。乐志追仲长，潜耀希王符。轩窗仅容膝，结搆临菰蒲。座右横清琴，相对酒一壶。客来但留酌，往往高阳徒。俯仰宇宙中，倏若黄公垆。秋色下前山，我醉君但扶。不见南郭生，嗒然忘故吾。忆昔金马门，执戟趋铜龙。雄飞奋六翮，夭矫随天风。一朝事势异，漂转如征蓬。人生贵适意，大业宁三公。开轩赤城畔，丹霞照帘栊。图书不盈丈，有若蓬莱宫。神游八极表，目送双飞鸿。陋彼征西贵，柴棘盈胸中。太虚为我宅，何事悲途穷。
题蔡稚含适适轩二首·其一
作者：胡应麟
朝代：明

达人委元化，哲士戒迷涂。一枝遂鹪鹩，九万匪所图。乐志追仲长，潜耀希王符。轩窗仅容膝，结搆临菰蒲。座右横清琴，相对酒一壶。客来但留酌，往往高阳徒。俯仰宇宙中，倏若黄公垆。秋色下前山，我醉君但扶。不见南郭生，嗒然忘故吾。
题蔡稚含适适轩二首·其二
作者：胡应麟
朝代：明

忆昔金马门，执戟趋铜龙。雄飞奋六翮，夭矫随天风。一朝事势异，漂转如征蓬。人生贵适意，大业宁三公。开轩赤城畔，丹霞照帘栊。图书不盈丈，有若蓬莱宫。神游八极表，目送双飞鸿。陋彼征西贵，柴棘盈胸中。太虚为我宅，何事悲途穷。
题赵千里真逸图歌
作者：胡应麟
朝代：明
体裁：古风

吴郎示我真逸图，生绡半幅云雾裂。高堂挂之夏六月，飒飒寒风堕林叶。纵横乱瀑坠高崦，千峰万峰路明灭。峰回路转天欲尽，似有孤亭架木末。其下巨石盘长松，枫丹栗黄秋事浓。松间讲易三两翁，秦时四皓须眉同。一翁击阮一坐啸，其一恍似东园公。斟酌兹图定谁笔，神品铮铮世无匹。细看树石用勾法，人道王维字摩诘。或言近出赵千里，往往抽毫弄金碧。呜呼王赵不可作，纵复天工繄谁识。须臾暝色来朱栏，耳边潏潏来飞泉。吾将追逐黄与绮，坐占孤亭号甪里。
题赵千里真逸图歌
作者：胡应麟
朝代：明

吴郎示我真逸图，生绡半幅云雾裂。高堂挂之夏六月，飒飒寒风堕林叶。纵横乱瀑坠高崦，千峰万峰路明灭。峰回路转天欲尽，似有孤亭架木末。其下巨石盘长松，枫丹栗黄秋事浓。松间讲易三两翁，秦时四皓须眉同。一翁击阮一坐啸，其一恍似东园公。斟酌兹图定谁笔，神品铮铮世无匹。细看树石用勾法，人道王维字摩诘。或言近出赵千里，往往抽毫弄金碧。呜呼王赵不可作，纵复天工繄谁识。须臾暝色来朱栏，耳边潏潏来飞泉。吾将追逐黄与绮，坐占孤亭号角里。
题赵太常山居四绝 其一 眠云洞
作者：胡应麟
朝代：明

叠岭层崖落照悬，桃花万朵浴飞泉。玄关尽日封云气，一任群羊化石眠。
题赵太常山居四绝 其三 薜荔园
作者：胡应麟
朝代：明

流水柴门白兔宫，一区晴锁万山中。成功会著荷衣返，入梦休猜蕙帐空。
题赵太常山居四绝 其二 凌翠楼
作者：胡应麟
朝代：明

杰搆中天翠欲流，罡风回合乱云愁。何当八翼凌空去，长啸三山十二楼。
题赵太常山居四绝 其四 绿荫池
作者：胡应麟
朝代：明

千绿萧森映夹池，此君长日对支颐。泠然诗思清神骨，何似山阴夜汎时。
题赵太常山居四绝·眠云洞
作者：胡应麟
朝代：明

叠岭层崖落照悬，桃花万朵浴飞泉。玄关尽日封云气，一任群羊化石眠。杰搆中天翠欲流，罡风回合乱云愁。何当八翼凌空去，长啸三山十二楼。流水柴门白兔宫，一区晴锁万山中。成功会著荷衣返，入梦休猜蕙帐空。千绿萧森映夹池，此君长日对支颐。泠然诗思清神骨，何似山阴夜汎时。
题赵承旨野岸呼舟图歌
作者：胡应麟
朝代：明

高堂飞瀑十丈寒，青山四面浮朱栏。绕砌霜枫坠红叶，恍忽城居在林樾。吴兴画手真杰特，人巧天工擅开辟。细看此水与此石，非画五日即十日。紫衣抱膝坐渡头，苍头弛担遥呼舟。清溪万顷隔孤棹，隔崦人家落斜照。山深树黑径险崎，石床天畔云迷离。归樵谷口冉冉入，似有柴门挂苍壁。标题轴尾了可寻，集贤学士孟頫临。今古令人叹三绝，惜哉二字遭鼠齧。
题赵比部崧高卷
作者：胡应麟
朝代：明

六洞三山缔夙缘，崧高云色正苍然。金身百丈飞龙日，宝箓千秋记凤年。杖锡乍移吴苑外，香灯长护越台前。菩提一钵开甘露，犹忆中林静夜传。
题赵汝元白云庄
作者：胡应麟
朝代：明

岧峣飞磴入林丘，天际遥看瀫水流。青壁秪疑人世断，白云何羡帝乡游。茆檐上月千花瞑，草阁吟风万树秋。闻道生徒多受业，蓼莪篇废定谁酬。
题赵相国斋头中天一柱图
作者：胡应麟
朝代：明

老干凌空舞秋色，大泽龙蛇耸千尺。何年夸父移昆崙，撑拄东南半天碧。画师名姓闻国初，郭熙远裔留荆吴。平生画松三百本，此图卓荦传皇都。丈八桑皮白云蓊，落墨含毫势生动。恍忽秦时大夫五，其一飞来挂高栋。崚崚皱鬣横崔嵬，霜皮何止四十围。绝壁孤悬蔽岩岫，太空直上挐云雷。松下为谁独箕踞，白眼科头坐深树。迥疑叔夜挥五弦，目送飞鸿暮来去。毕宏韦偃纷难俦，生枝秃蘖惊凡流。笑杀杜陵褐衣破，拮据绢素摹青虬。黄扉元老真柱石，落落岩廊为时出。朝端祇服公旦勤，海内浑忘帝尧力。念年怀山归梦长，一朝睹此神扬扬。纵横丽句洒胸臆，如椽巨笔垂琳琅。回望兰阴旧松径，几欲乘风赴清荫。畴当大厦庇寒饥，孰向明堂佐神圣。踟蹰且阅三万秋，蟠桃岁岁红丹丘。八蛮顿颡九土服，剡溪却泛鸱夷舟。巀嵲芙蓉乱峰紫，涌雪餐霞伴周史。无劳辟谷追前人，自是重来赤松子。
题赵鸿胪文镇西园并蒂黄花
作者：胡应麟
朝代：明

并蒂秋难老，同心暮更嘉。金茎双濯露，玉蕊对凌霞。色映天随圃，香飞靖节家。翩翩白衣过，把酒兴无涯。
题邦相容膝轩
作者：胡应麟
朝代：明

一椽容膝搆初成，坐挟胡床碧藓平。漫拟柴桑归日傲，暂同梁父抱时情。窗临南浦千花入，帘捲西山万树明。自是太玄耽寂莫，可容双屐问柴荆。
题邬生逍遥游卷
作者：胡应麟
朝代：明

久客金台雨，浑忘铁瓮潮。人从嗤汗漫，帝许号逍遥。五岳环孤枕，三天挂一瓢。秋风大鹏背，稳坐上扶摇。
题郭金吾册
作者：胡应麟
朝代：明

金吾行乐地，潇洒接蓬莱。玉树双茎长，琼花四座开。晴光摇院落，春色遍楼台。一梦羲皇杳，池鸥莫浪猜。
题野鹤孤云卷赠闫道人
作者：胡应麟
朝代：明

科头无一事，松下日盘桓。骨相堪鹏背，生年异鹖冠。月轮天柱顶，云色洞庭干。薄暮扬舲去，相携问大丹。
题铁干回春图山阴刘世儒工画梅以巨幅贽余乞诗为赋
作者：胡应麟
朝代：明

吴绡七尺铺寒玉，幻出名花照幽独。微霜淡月春朦胧，何处佳人卧空谷。画梅自昔传华光，擅奇更有王元章。千秋绢素渐零落，古色黯黯留虚堂。迩来刘生最殊绝，十载含毫走燕越。一榻常栖剡水云，双帆忽下桐庐月。看君落墨如有神，解衣盘礴随天真。淋漓数笔生意动，阴崖顷刻回阳春。林危径仄飞鸟绝，偃蹇虬龙锁深穴。彷佛罗浮万丈峰，孤根倒挂千年雪。大枝诘屈粘莓苔，小枝蜿蜒花乱开。虢国蛾眉逞疏淡，寿阳妆额矜徘徊。风台月观遥相望，园林更染孤山样。绝艳惊从汉苑来，冰肌更出唐昌上。吁嗟刘生画己仙，坐令铁干摩苍烟。高屏巨障欲飞动，素册单条绝可怜。长安五侯招不得，王家珍重走书乞。何缘好博胡生诗，乱洒琳琅向蓬荜。阴铿不作何逊亡，人间佳句何茫茫。暗香疏影亦长语，后来谁复传篇章。嗟余潦倒笔力弱，细嚼琼朵搜枯肠。刘生刘生勿悽蹙，自古高流混凡俗。即今且作潇湘游，坐观瀑布匡山麓。他时问讯子猷船，倘寄鹅溪三百幅。
题陆信卿书屋二首
作者：胡应麟
朝代：明

五岳岂不遐，一丘良自适。言从谷口居，永憩隆中膝。结搆凌层霄，飞轩控奇石。嵚岑带林峦，窈窕罗原隰。轻飙回座隅，明霞护檐隙。之子何逍遥，鸣琴坐幽寂。列岫披琅函，遥峰映缃帙。揽挈万古心，俯仰千秋迹。白马穷妙诠，青牛探真籍。神游羲禹庭，冥栖素王室。伊余麋鹿踪，羡尔烟霞癖。殷勤劳梦思，恻怆务晨夕。何当辞世纷，相对扪萝薜。散发翻金书，长歌抱琼笈。一笑尘氛空，挥手凌八极。大鹏抟九万，尺鴳翔榆枋。远近各有适，逍遥固其常。伊人励高躅，卜筑邻山岗。四壁罗琬琰，五车插琳琅。冥搜极浩渺，幽探穷微芒。栖心丈室间，寄情八表傍。丹霞入我牖，白云为我裳。驭风学郑圃，弃瓢怀颍阳。岂同渭川钓，耻为吴市藏。一区足吟啸，万卷聊徜徉。乐哉帷中子，岁年良可忘。
题陆信卿书屋二首·其一
作者：胡应麟
朝代：明

五岳岂不遐，一丘良自适。言从谷口居，永憩隆中膝。结搆凌层霄，飞轩控奇石。嵚岑带林峦，窈窕罗原隰。轻飙回座隅，明霞护檐隙。之子何逍遥，鸣琴坐幽寂。列岫披琅函，遥峰映缃帙。揽挈万古心，俯仰千秋迹。白马穷妙诠，青牛探真籍。神游羲禹庭，冥栖素王室。伊余麋鹿踪，羡尔烟霞癖。殷勤劳梦思，恻怆务晨夕。何当辞世纷，相对扪萝薜。散发翻金书，长歌抱琼笈。一笑尘氛空，挥手凌八极。
题陆信卿书屋二首·其二
作者：胡应麟
朝代：明

大鹏抟九万，尺鴳翔榆枋。远近各有适，逍遥固其常。伊人励高躅，卜筑邻山岗。四壁罗琬琰，五车插琳琅。冥搜极浩渺，幽探穷微芒。栖心丈室间，寄情八表傍。丹霞入我牖，白云为我裳。驭风学郑圃，弃瓢怀颍阳。岂同渭川钓，耻为吴市藏。一区足吟啸，万卷聊徜徉。乐哉帷中子，岁年良可忘。
题陆履素使君两朝八命册二十四韵
作者：胡应麟
朝代：明

黼黻开金殿，丝纶下玉除。苍龙双御极，紫凤八衔书。睿藻飞岩穴，天恩湛里闾。虹蜺悬巨轴，驷马集高车。五世环投雀，三朝佩映鱼。机云人望切，逊抗吏才舒。试县催凫舄，专城列隼旟。朱弦鸣淅沥，黄绶曳清虚。盐铁初裁论，缗钱乍榷储。桓宽文彩耀，刘晏策筹摅。煮海心聊系，看山兴自如。登坛携大笔，倒屣纳长裾。雪夜船移戴，风晨榻挂徐。名流饶吐握，寒士极吹嘘。西竺时参梵，南屏或叩渔。蛟宫镵锦贝，鹫岭簇璚琚。河内贤劳剧，淮阳岁月除。达人齐久近，明主惜居诸。云雾披丹阙，奎躔焕石渠。殊荣乔梓并，远思蓼莪舒。棘寺骞腾外，槐堂盼望馀。千秋未央诏，永永贲幽墟。
题陈山人画松二首
作者：胡应麟
朝代：明

半壁岚光润，高堂露色浓。宁同居士隐，不受大夫封。翠羽疑藏鹤，苍鳞欲化龙。何年值韦偃，洒墨傍孤峰。悬崖一千尺，谁写碧絪缊。直干遥撑雨，疏枝乱拂云。天台寒影落，灵谷夜涛闻。恍惚萧郎管，狂挥白练裙。
题陈山人画松二首·其一
作者：胡应麟
朝代：明

半壁岚光润，高堂露色浓。宁同居士隐，不受大夫封。翠羽疑藏鹤，苍鳞欲化龙。何年值韦偃，洒墨傍孤峰。
题陈山人画松二首·其二
作者：胡应麟
朝代：明

悬崖一千尺，谁写碧絪缊。直干遥撑雨，疏枝乱拂云。天台寒影落，灵谷夜涛闻。恍惚萧郎管，狂挥白练裙。
题陈玉叔天尺楼
作者：胡应麟
朝代：明

宸章烂漫烛奎躔，呼吸真看帝座悬。阀阅九朝韦曲后，声华三世杜陵前。风云仲举方高步，湖海元龙漫独眠。翘首佩环红日近，好开东阁待如椽。
题陈玉叔雪坡草堂二首
作者：胡应麟
朝代：明

平坡飞翠立群峦，大隐新开十二阑。秀色迥当银阙堕，清辉疑傍玉楼看。歌成郢国千花聚，赋就梁园万竹寒。何似一舟乘兴去，闭门三日卧长安。城隅一曲抱沧浪，有客新裁薜荔裳。槛外渔舟回七泽，座中龙笛到三湘。松花暮合陶潜里，草色春添杜甫堂。莫向峰头歌白雪，夜惊神女出高唐。
题陈玉叔雪坡草堂二首·其一
作者：胡应麟
朝代：明

平坡飞翠立群峦，大隐新开十二阑。秀色迥当银阙堕，清辉疑傍玉楼看。歌成郢国千花聚，赋就梁园万竹寒。何似一舟乘兴去，闭门三日卧长安。
题陈玉叔雪坡草堂二首·其二
作者：胡应麟
朝代：明

城隅一曲抱沧浪，有客新裁薜荔裳。槛外渔舟回七泽，座中龙笛到三湘。松花暮合陶潜里，草色春添杜甫堂。莫向峰头歌白雪，夜惊神女出高唐。
题韩节妇卷
作者：胡应麟
朝代：明

蚤遂殒身愿，都忘剔目愁。结缡才六月，悬帛已千秋。大节冰霜擅，贞心铁石留。祇应连理树，一夕冢前抽。
题黄上仲大有山房卷
作者：胡应麟
朝代：明

吾怜黄叔度，一榻抱云眠。早赋中原雪，长吟大有天。瑶芝荣积石，玉乳喷飞泉。笑我金华洞，羊群正熟眠。
题黄公望西泠烟霭图歌
作者：胡应麟
朝代：明

大痴老人黄子久，涂抹丹青号名手。名呼大痴画不痴，此图气韵尤淋漓。危峰突起矗霄汉，迤逦横冈折层巘。其下澄湖八万顷，金碧楼台挂天半。芙蓉及菡萏，艳色何纷披。恍如若耶溪，并浴千西施。飞鸥明灭傍沙际，挟雌抱子群翔飞。第六桥南入灵隐，此去南屏尚多景。岳王墓倚金沙滩，竺色三天浮髻鬟。隔崦人家夕阳落，破帽骑驴出东郭。寻诗何处携丝桐，美人迟我飞来峰。
题黄初平叱石图
作者：胡应麟
朝代：明

古木苍藤挂风雨，白石峨峨洞门倚。黄家儿曹不解事，叱作群羊遍空起。胡生较汝差长年，俯窥五岳石五拳。他时一叱五羊起，白云飞尽罗浮巅。
题黄监柳塘禽鸟图歌
作者：胡应麟
朝代：明

五朝画笔推黄荃，徐熙之后昌友前。禽鱼花鸟落掌指，即今绘事仍流传。十亩方塘浸寒碧，高柳繁阴弄斜日。夹堤荷叶青连钱，翠盖亭亭万妆出。蒹葭藻荇翻缟带，隐映清波漾盘石。沙头浴鹭拳八九，石上双鸥俨相识。鱼虾泼刺明镜中，迫视浑疑手可拾。黄鹂紫燕语深树，点缀精神著颜色。临池谁唤王右军，池头一白俱鹅群。大鹅仰吭鸣向人，小鹅数十何纷纷。天时淑风清气媚，野鹜家鸡各求配。一雄前引众雌后，宿食飞鸣宛成队。嗟嗟荃也得妙理，意匠经营入无始。挥毫众羽倏生动，造化真机在十指。尔时徐熙亦化工，两贤相阨悲途穷。祗今无论黄监手，杂埒赵□□□□。
题黄隐君静轩册
作者：胡应麟
朝代：明

青山鹿门宅，大隐自何年。密竹披三径，长松羃四筵。鲲雕秋偃息，鱼鸟暮留连。曳杖南邻客，时时问太玄。
颜廷愉过访有赠时廷愉将之都下因寄诸友
作者：胡应麟
朝代：明

片帆风雨泊孤城，一刺龙门曳履迎。阀阅平原推世德，诗篇光禄擅才名。风期乍拥衰颜壮，雪色频扶病眼明。多谢酒人燕市上，竹林吾已负生平。
颜鲁公祭侄草歌
作者：胡应麟
朝代：明

渔阳播乱飞黄尘，旄头月黑缠妖氛。常清血战弃全陜，二十四郡虚无人。平原鲁公眦双裂，一麾猛气雄三军。疾呼河北倡忠义，普天率土知君臣。帝心未灭安史祸，杲卿碎舌投天津。巢倾卵覆季明死，举宗三百遭坑焚。乌鸢饱食蝼蚁妒，毒痡四海同酸辛。鲁公惋愤掩胔骼，哭兄哭侄嘘愁云。生平正气塞宇宙，淋漓一帖犹千春。乾元元年岁戊戌，昊苍有意开斯文。摛章吮笔笔欲舞，墨池一派流天真。肝肠寸寸委波磔，纵横䟤跋超群伦。长风巨浪鼓淜澎，泰山乔岳盘嶙峋。夭矫虬龙赴幽壑，缤纷鸾鹄翔高旻。十行遒婉尚含怒，五行浡郁逾生嗔。卒章沉痛彻心髓，恍疑汲冢窥三坟。如椽一扫二百六，一言一字皆千钧。即令涂抹迥姿态，西施倾国加双颦。当时鲁公岂匠意，精诚烈烈悬风斤。相传一草历元宋，太空磊落垂星辰。二陈跋语差可玩，文家待诏弥津津。鲜于困学传累世，即今妙迹来江濆。凌晨揽诵竖毛发，斋头什袭藏家珍。君臣大义贯星日，矧兹八法尤通神。作歌郑重寄仰止，墨林万古飏清芬。
食河豚
作者：胡应麟
朝代：明

鼠肝虫臂任乾坤，修短茫茫一气论。绝粒五旬身尚在，何妨残喘食河豚。
饭惟寅白雪山房话旧
作者：胡应麟
朝代：明

错落双龙剑，寒芒凌素秋。紫气烛丰城，射彼斗与牛。一朝遇司空，发函佩吴钩。风霜划相妒，坐拆苍精虬。雄飞渺北极，雌伏还南州。山川莽寥廓，哀鸣互相求。霜华粲中夜，索处声啁啾。何意长安陌，相逢重夷犹。一见喜且惊，倒屣罗珍馐。高堂把桑落，历数平生游。弹指三十年，震旦若浮沤。夙昔红颜子，参差俱白头。升沈间存没，万感盈荒丘。缅邈同心人，中原聚名流。琅琊失麟凤，岭表埋黎欧。突兀鲁灵光，寥寥见君侯。头风汝旋愈，肺病余宁忧。惟应委元化，百龄暮优游。安期下玉舄，赤松驻瀛洲。仙飙载羽翼，八极朝宸旒。
饮王茂才园亭戏作
作者：胡应麟
朝代：明

碧天翘首暮云流，笑揖双龙问斗牛。赋就转深司马渴，诗成不散杜陵愁。千春海岱留高迹，万事乾坤托远游。大白满斟花满座，姮娥今夜宿南楼。
饮酒漫成寄李允达
作者：胡应麟
朝代：明

击节长歌兴转豪，浮名何事读离骚。飞扬跋扈元吾辈，放逐飘零更汝曹。白日骑羊三洞远，青天扪虱万峰高。先秋已订浮槎约，散发扶桑弄海涛。
饮马长城窟
作者：胡应麟
朝代：明

饮马长城窟，长城多白骨。白骨纵横如雪山，风吹飞沙马不前。借问何人骸，暴露置其间。云是当时秦王筑城卒，被驱什九亡黄泉。膏血饲蝼蛄，肌肉喂乌鸢。惟有白骨存，安能复持还。歇马上长城，睹此重辛酸。令我中气咽，徘徊不能言。男儿立功名，介胄辞上官。横行万里外，勒勋赴燕然。黄金络马头，白玉饰马鞭。胡不奋长剑，平沙漠，款服诸部落，勒石燕然入长安。生封定远侯，冢墓象祁连。胡为老死长城下，白骨支撑玉门关。黄榆翳衰草，一望徒漫漫。子孙不复知，悲鸣裂肠肝。肠肝痛欲裂，子孙无柰何。至今长城下，白骨年年多。存亡信有命，壮士悲蹉跎。闵彼长城卒，聊作长城歌。长城歌，歌莫哀，秣余马，登轮台。轮台浮云极天开，我马玄黄以豗尵。当时班定远，鬓发焦黄埃。皓首博侯封，慈亲溘蒿莱。其人至今亦白骨，定远之荣安在哉。何异长城卒，埋胔长城隈。不如驱我马，舍之归去来。五花一掷换美酒，竹林痛饮忘疑猜。双眼瞢腾向天白，飞行八极骑龙媒。
首夏少傅赵公斋头纵观宋元本朝书画名迹出家藏焦尾命作梅花三弄饭罢奕棋留连浃日即席赋诗
作者：胡应麟
朝代：明

画槛雕楹白玉堂，高山流水落胡床。墙头树色分长乐，户外花枝接上阳。笔札西清悬琬琰，图书东壁散琳琅。翛然一枕蓬壶畔，卧听棋声入梦长。
首送王敬美先生入贺万寿二首并寄徐子与右参黎惟敬秘书
作者：胡应麟
朝代：明

马首寒云碣石开，远从青雀建章台。霓裳自献千秋曲，露掌频分万寿杯。把袂应徐天咫尺，抽毫枚马日徘徊。山阴亦是旋舟地，雪夜能忘驻草莱。暮拥轩车入帝州，晓排阊阖问龙楼。西山紫气飘环佩，北极寒光照冕旒。天际薇花聊独倚，日边藜火定谁酬。荆高旧侣能相过，已拚华阳十日留。
首送王敬美先生入贺万寿二首并寄徐子与右参黎惟敬秘书·其一
作者：胡应麟
朝代：明

马首寒云碣石开，远从青雀建章台。霓裳自献千秋曲，露掌频分万寿杯。把袂应徐天咫尺，抽毫枚马日徘徊。山阴亦是旋舟地，雪夜能忘驻草莱。
首送王敬美先生入贺万寿二首并寄徐子与右参黎惟敬秘书·其二
作者：胡应麟
朝代：明

暮拥轩车入帝州，晓排阊阖问龙楼。西山紫气飘环佩，北极寒光照冕旒。天际薇花聊独倚，日边藜火定谁酬。荆高旧侣能相过，已拚华阳十日留。
香山寺流憩亭小酌逢张郑应季四文学邀宿华严洞余与诸子素昧平生酒酣兴发策蹇十里从之诘朝复抵碧云泉上
作者：胡应麟
朝代：明

十里华严寺，重游不厌频。携尊三市客，击筑五陵人。野筱长封雪，池莲不受尘。故园沧海上，飞梦绕垂纶。
香雪斋为郭张虚茂才赋
作者：胡应麟
朝代：明

茆斋馀十尺，香雪绽雕栏。独树孤山老，千花大庾寒。高楼吹渐落，古驿寄仍残。欲唤娉婷语，师雄梦未阑。
马上望天宁寺浮屠作
作者：胡应麟
朝代：明

十层珠瓦乱云齐，百丈金身落日低。几许慈恩高刹上，千秋惟睹少陵题。
骢马驱
作者：胡应麟
朝代：明

骢马千金装，日夕过平康。寸心重衡岱，片诺回沧桑。白屋笑原季，青云轻赵张。明朝砍文吏，竟夜赤丸光。
高凉桥晚憩望新月作
作者：胡应麟
朝代：明

入山路不迷，出岫兴弥远。平桥带流水，乔木数家晚。湖头雨初歇，沙际尘尚软。彩云笼大堤，新月吐层巘。金银耀梵刹，珠翠竞雕辇。馥馥红蕖开，靡靡绿萍敛。改席临菰蒲，携壶就葭菼。吴歌起难遏，越调和仍缓。把臂无求羊，同怀有嵇阮。历落摧雄心，凭陵豁醉眼。朱颜稍沦谢，白发且荏苒。人生贵适志，对景聊引满。
鱼竹轩为玉叔大参赋
作者：胡应麟
朝代：明

别墅擅林塘，开从顾辟疆。龙鳞金照日，凤尾玉凌霜。翠袖寒犹倚，宫袍堕欲翔。谁同濠上客，散发卧筼筜。
鲚鱼水族中佳品也江淮惟二月有之故亦谓时鱼昔人恨鲥鱼多骨此物鳞刺尤多余酷重其风味每食必尽数盘座中戏题此绝
作者：胡应麟
朝代：明

最爱鲜鳞出素波，金盘玉箸荐银梭。人生事事元堪恨，岂独鲥鱼骨太多。
鹤阜清风
作者：胡应麟
朝代：明

何年孤鹤此徘徊，引步仙风拂岛来。永夜月明秋万里，满空零露湿瑶台。
麈尾
作者：胡应麟
朝代：明

玉柄蟠蛟螭，隐见前朝字。逍遥七百言，花照瓦棺寺。
黄公补过访话旧寄讯喻邦相胡孟韬
作者：胡应麟
朝代：明

双树萧萧对不眠，狂歌痛饮竹林前。何来把臂华阳夕，宛似论心碣石年。北极寒星随舄履，西山疏雨待楼船。江州旧识如相问，寂寞扬亭抱太玄。
黄尧衢屡寄诗札余读其九漈游草慨然兴怀赋答一律
作者：胡应麟
朝代：明

卧掩衡门鬓欲皤，双鸿嘹呖坠岩阿。三山傲吏偕三谢，九漈飞仙挟九何。献赋柏梁知自许，藏书天禄定谁多。荒园万卷堪留客，载酒能无问绿萝。
黄河大风商舶阻绝姜计部仲文遣人觅舟载余一夕遂抵淮上因得口号六首却寄
作者：胡应麟
朝代：明

茫茫大河水，一叶向江南。不遇姜公子，何人借布帆。扬帆度吕梁，回首见萧县。桃源何处村，千家寄高岸。四月桃花水，归帆处处看。南风薄暮起，停棹向新安。黄河九驿路，驿驿旅人怀。飞流六百里，一夜到长淮。浑如白帝峡，千里一朝还。独少阳台女，双蛾碧雾问。长风破巨浪，一苇下三吴。那羡扬州鹤，腰缠上帝都。
黄河大风商舶阻绝姜计部仲文遣人觅舟载余一夕遂抵淮上因得口号六首却寄·其一
作者：胡应麟
朝代：明

茫茫大河水，一叶向江南。不遇姜公子，何人借布帆。
黄河大风商舶阻绝姜计部仲文遣人觅舟载余一夕遂抵淮上因得口号六首却寄·其三
作者：胡应麟
朝代：明

四月桃花水，归帆处处看。南风薄暮起，停棹向新安。
黄河大风商舶阻绝姜计部仲文遣人觅舟载余一夕遂抵淮上因得口号六首却寄·其二
作者：胡应麟
朝代：明

扬帆度吕梁，回首见萧县。桃源何处村，千家寄高岸。
黄河大风商舶阻绝姜计部仲文遣人觅舟载余一夕遂抵淮上因得口号六首却寄·其五
作者：胡应麟
朝代：明

浑如白帝峡，千里一朝还。独少阳台女，双蛾碧雾问。
黄河大风商舶阻绝姜计部仲文遣人觅舟载余一夕遂抵淮上因得口号六首却寄·其六
作者：胡应麟
朝代：明

长风破巨浪，一苇下三吴。那羡扬州鹤，腰缠上帝都。
黄河大风商舶阻绝姜计部仲文遣人觅舟载余一夕遂抵淮上因得口号六首却寄·其四
作者：胡应麟
朝代：明

黄河九驿路，驿驿旅人怀。飞流六百里，一夜到长淮。
黄淡思
作者：胡应麟
朝代：明

今生作女郎，万恨攒眉头。来生作儿郎，饥饿亦自由。
黄燮卿王至卿胡静父瀫元茅厚之过集
作者：胡应麟
朝代：明

萧萧四壁似禅关，纵饮宁辞十日閒。邂逅江湖成白社，参差河朔见青山。垆头乍发幽人兴，庑下频开倦客颜。台殿黄金原咫尺，朝携瓢笠共飞攀。
黄生九斗携所业千里过访于其别也赠以绝句六章
作者：胡应麟
朝代：明

万仞潮头溅客衣，布帆无恙雪中飞。推篷面面青山色，已到严陵白石矶。千里遥遥问字船，海天长啸白虹悬。还家莫话相如璧，携得成都旧太玄。衮衮青云结驷游，沾沾白雪断鸿愁。何来意气纵横甚，昨日龙门御李侯。缥缈仙都挂碧空，石门飞瀑乱云中。他时倘为名山出，双屐岩前候谢公。秋风秋叶乱山苍，踏尽秋山到遂昌。问讯故园樵牧侣，只今谁住郑公乡。扫石题诗坐绿苔，黄家群从最多才。无双漫自誇江夏，次第三珠照玉台。
黄生九斗携所业千里过访于其别也赠以绝句六章·其一
作者：胡应麟
朝代：明
体裁：七言绝句

万仞潮头溅客衣，布帆无恙雪中飞。推篷面面青山色，已到严陵白石矶。
黄生九斗携所业千里过访于其别也赠以绝句六章·其三
作者：胡应麟
朝代：明

衮衮青云结驷游，沾沾白雪断鸿愁。何来意气纵横甚，昨日龙门御李侯。
黄生九斗携所业千里过访于其别也赠以绝句六章·其二
作者：胡应麟
朝代：明

千里遥遥问字船，海天长啸白虹悬。还家莫话相如璧，携得成都旧太玄。
黄生九斗携所业千里过访于其别也赠以绝句六章·其五
作者：胡应麟
朝代：明

秋风秋叶乱山苍，踏尽秋山到遂昌。问讯故园樵牧侣，只今谁住郑公乡。
黄生九斗携所业千里过访于其别也赠以绝句六章·其六
作者：胡应麟
朝代：明

扫石题诗坐绿苔，黄家群从最多才。无双漫自誇江夏，次第三珠照玉台。
黄生九斗携所业千里过访于其别也赠以绝句六章黄生九斗携所业千里过访于其别也赠以绝句六章·其四
作者：胡应麟
朝代：明
体裁：七言绝句

缥缈仙都挂碧空，石门飞瀑乱云中。他时倘为名山出，双屐岩前候谢公。
黄生石父棋于吾越为第一手而诗思亦翩翩是夕赋一律送余南还酬此
作者：胡应麟
朝代：明

一吐瑶华字字奇，星芒寒逼丈人诗。青萍暂隐吴闾博，可道长安似奕棋。
黄禹钧邀同张总戎汎舟湖上作
作者：胡应麟
朝代：明

飘然飞鹢下澄波，千顷其如叔度何。郭外云岚芳草合，湖头风雨落花多。参差碧殿浮丹鹫，曲折朱栏伫翠蛾。握手茂先雄剑在，夜来星斗共摩娑。
黄观察自沛上擢济南赋柬二首
作者：胡应麟
朝代：明

奕世通家问孔融，频年经国倚司空。千樯大海群飞鹢，六传高天并驾熊。雨浥杉松秦帝畤，风翻匏竹鲁王宫。犹能一识荆州面，漫向关河问落鸿。竹箭南州贡竞输，梅花东阁梦频趋。彭城浪息三千仞，济郡泉疏七十区。白马何天沈汉壁，苍龙随地献隋珠。拾遗池上飞豪翰，笑揖长庚下紫枢。
黄观察自沛上擢济南赋柬二首·其一
作者：胡应麟
朝代：明

奕世通家问孔融，频年经国倚司空。千樯大海群飞鹢，六传高天并驾熊。雨浥杉松秦帝畤，风翻匏竹鲁王宫。犹能一识荆州面，漫向关河问落鸿。
黄观察自沛上擢济南赋柬二首·其二
作者：胡应麟
朝代：明

竹箭南州贡竞输，梅花东阁梦频趋。彭城浪息三千仞，济郡泉疏七十区。白马何天沈汉壁，苍龙随地献隋珠。拾遗池上飞豪翰，笑揖长庚下紫枢。
黄贞父过访寓中余报谒已计偕北上矣
作者：胡应麟
朝代：明

握手蓬门话太玄，如云车骑去飘然。长鸣騄駬燕台上，淡扫蛾眉汉阙前。是处名山藏彩笔，何人流水和朱弦。花枝烂漫平康下，好趁春风十日眠。
黄鹄
作者：胡应麟
朝代：明

何处双黄鹄，飞来自大荒。声传北塞远，影落汉宫长。咽露过平乐，衔云入建章。谁同二千石，万寿献君王。
黄鹄歌二首
作者：胡应麟
朝代：明

黄鹄参天飞，高高上寥廓。游戏青云中，那能顾燕雀。黄鹄参天飞，九万忽如驰。当时戢羽翼，燕雀那得知。
黄鹄歌二首·其一
作者：胡应麟
朝代：明

黄鹄参天飞，高高上寥廓。游戏青云中，那能顾燕雀。
黄鹄歌二首·其二
作者：胡应麟
朝代：明

黄鹄参天飞，九万忽如驰。当时戢羽翼，燕雀那得知。
黎惟敬得告还南海过余草堂话旧信宿别去
作者：胡应麟
朝代：明

着绣看君海上游，白云携手问丹丘。中郎旧业藏金马，内史新书满玉楼。山水十年桃竹杖，关河千里木兰舟。题诗莫向罗浮顶，片片梅花引客愁。
黎秘书刘观察刘金吾丘计部李环卫周明府康茅朱三山人出饯即席赋
作者：胡应麟
朝代：明

骏骨黄金且未哀，飘然裘马赋归来。河梁日暮骊歌发，回首高天郭隗台。满坐青山照客装，风尘憔悴旧荷裳。吴钩莫问尊前色，白日长虹堕太行。四海论交碣石宫，一时携手向西风。惟应别后严陵钓，千尺重悬大海东。高天击筑暮云屯，大陆飞霜满蓟门。莫向尘埃惭浪迹，十年词赋在乾坤。寂寞妖姬旧酒楼，南归金尽鹔鹴裘。阴符匣底犹堪读，可怕机前少妇愁。
黎秘书刘观察刘金吾丘计部李环卫周明府康茅朱三山人出饯即席赋·其一
作者：胡应麟
朝代：明

骏骨黄金且未哀，飘然裘马赋归来。河梁日暮骊歌发，回首高天郭隗台。
黎秘书刘观察刘金吾丘计部李环卫周明府康茅朱三山人出饯即席赋·其三
作者：胡应麟
朝代：明

四海论交碣石宫，一时携手向西风。惟应别后严陵钓，千尺重悬大海东。
黎秘书刘观察刘金吾丘计部李环卫周明府康茅朱三山人出饯即席赋·其二
作者：胡应麟
朝代：明

满坐青山照客装，风尘憔悴旧荷裳。吴钩莫问尊前色，白日长虹堕太行。
黎秘书刘观察刘金吾丘计部李环卫周明府康茅朱三山人出饯即席赋·其五
作者：胡应麟
朝代：明

寂寞妖姬旧酒楼，南归金尽鹔鹴裘。阴符匣底犹堪读，可怕机前少妇愁。
黎秘书刘观察刘金吾丘计部李环卫周明府康茅朱三山人出饯即席赋·其四
作者：胡应麟
朝代：明

高天击筑暮云屯，大陆飞霜满蓟门。莫向尘埃惭浪迹，十年词赋在乾坤。
齐东道中
作者：胡应麟
朝代：明

羸马经行日草莱，齐东遥望海云开。春光莒父层城合，曙色琅琊万井回。织屦自高陈仲隐，飞书谁问鲁连才。遗踪九合俱零落，满目晴花度野台。
龚使君合祀供奉拾遗于任城纪事三十韵
作者：胡应麟
朝代：明

齐东浮大泽，济北汇飞泉。亭古淹词客，楼高卧谪仙。声名偕宇宙，藻绘划星躔。奕叶流风谢，沉冥历数迁。芳尘谁想像，故迹重留连。有美延陵季，神交百代先。韶颜舒彩翮，绮岁夺青钱。磊落王褒颂，洸洋曼倩笺。金羁游太液，玉佩侍甘泉。绛阙恩光动，黄堂惠泽宣。吴峰翔省署，越水衬楼船。谤牍初辞魏，除书骤发燕。虹蜺流卤簿，雪霰耀戈鋋。意气中原尽，心期大历偏。行春怀胜躅，吊古惜名贤。嗟咄崇祠树，荧煌巨碣镌。丹青涂杰搆，俎豆饰长筵。卫竹萦窗劲，秦松夹座鲜。绿萝垂茜峭，红芰浴沦涟。西陆回真气，南池荐旧篇。延津龙剑合，海岳凤毛联。白鹤云亭上，苍虬泰岱巅。并怀和氏璧，齐奏伯牙弦。是处怜方驾，何人快著鞭。蹉跎投贾赋，寂莫问扬玄。未授楞严记，空留道德编。壮心斜日外，愁色断云前。惨淡论交臂，苍茫失并肩。沙棠停画鹢，陇树咽寒蝉。万古如渑思，长歌酹碧天。
龚观察子勤旧分部越东于不佞大有国士之遇兹舟过济上奉寄二诗
作者：胡应麟
朝代：明

朱旂曾闪越城头，渤海重看政绩留。南国双龙飞电彩，东方千骑擅风流。嵯峨杰搆灵光殿，缥缈危梯太白楼。后夜胡床明月满，可容词客并追游。江风无赖木兰桡，济上逢君兴独饶。一代循良垂琬琰，千秋词赋勒琼瑶。参天松色秦封近，际海棠阴越甸遥。莫笑征途频系缆，孤云随处是河桥。
龚观察子勤旧分部越东于不佞大有国士之遇兹舟过济上奉寄二诗·其一
作者：胡应麟
朝代：明

朱旂曾闪越城头，渤海重看政绩留。南国双龙飞电彩，东方千骑擅风流。嵯峨杰搆灵光殿，缥缈危梯太白楼。后夜胡床明月满，可容词客并追游。
龚观察子勤旧分部越东于不佞大有国士之遇兹舟过济上奉寄二诗·其二
作者：胡应麟
朝代：明

江风无赖木兰桡，济上逢君兴独饶。一代循良垂琬琰，千秋词赋勒琼瑶。参天松色秦封近，际海棠阴越甸遥。莫笑征途频系缆，孤云随处是河桥。
冯湾古井
作者：胡庚
朝代：明
体裁：七言律诗

银床字勒宋朝年，源自它山涌冽泉。八角有形攒碧甃，一泓无底浸青天。阴藏威凤梧桐老，影动蟠龙薜荔悬。闻说厉家多好事，也须投辖重名贤。
与吴自湖总制
作者：胡庭兰
朝代：明

三年仗钺拥轻裘，谈笑平原识壮猷。五岭云霞开帅幕，九嶷烟月入边楼。玉书天上翔鸾日，铜柱霜前断雁秋。最是归来投笔吏，每从银汉望旄头。金城千雉起黄湾，坐控三藩百二关。桂浦东回云作嶂，扶胥南下浪为山。雕弓挂月龙蛇动，赤帜连营虎豹閒。共说功成应勒鼎，即看池上凤毛还。
与吴自湖总制·其一
作者：胡庭兰
朝代：明

三年仗钺拥轻裘，谈笑平原识壮猷。五岭云霞开帅幕，九嶷烟月入边楼。玉书天上翔鸾日，铜柱霜前断雁秋。最是归来投笔吏，每从银汉望旄头。
与吴自湖总制·其二
作者：胡庭兰
朝代：明

金城千雉起黄湾，坐控三藩百二关。桂浦东回云作嶂，扶胥南下浪为山。雕弓挂月龙蛇动，赤帜连营虎豹閒。共说功成应勒鼎，即看池上凤毛还。
圣诞日古潘道中见桃李花
作者：胡庭兰
朝代：明

青雀黄龙天使槎，赤城琼岛帝臣家。惊涛夜泛千峰月，绝峤春回万树花。雁背霞从沙际没，鲎帆风向浪前赊。谁临无地通三界，人在中天祝九华。
塞上曲
作者：胡庭兰
朝代：明

挥鞭万里长，葱岭暮云黄。闻说单于遁，明朝猎白狼。
夜啼乌
作者：胡庭兰
朝代：明

凤凰台边霜月孤，凤凰不见栖慈乌。慈乌夜半惊相呼，哑哑千声为返哺。天清露滴槠叶枯，寒飙飒飒生长吁。揽衣中庭步踟蹰，繄尔有母我独无。母遐栖处在何处，我母仙游天上去。母去那知儿独悲，儿悲那得母重顾。母不顾儿可奈何，卮匜欲饮口泽多。门人为余废蓼莪，长裾欲绝咸蹉跎。君不见捧檄入门动颜色，何人相候不相识。举贤不再上公车，始知向来为亲屈。又不见百里负米良亦艰，养亲须及怡亲颜。一朝南游列鼎食，思亲不逮徒长叹。慈乌慈乌莫更啼，啼来使我沾裳衣。我沾裳衣非汝知，生前尽力死尽思。夜啼祇作无益悲，明朝且去投高枝。
平易门逆寇大饮至叨功之首
作者：胡庭兰
朝代：明

简书朝下彩云巅，貔虎风飞玉帐前。金戟挥回三舍日，铁骢嘶断万山烟。天开泰运收全胜，地展皇舆控极边。岂有谋猷叨献庙，独欣孝友共登筵。
提兵与阮中丞追讨倭寇于峰头澳
作者：胡庭兰
朝代：明

十里兼军走重营，弓刀中夜向灯鸣。云横杀气山围合，舰涌惊涛水阵成。取势昆仑知不战，先人呼吸已无兵。风云帐下占成算，俎豆军前慰老生。
春日早朝
作者：胡庭兰
朝代：明

碧虚澄雾九衢分，太极含晖万象新。阙绕祥云开凤翼，旗沾瑞露湿龙鳞。鸳行肃穆瑶阶曙，人意融和玉烛春。白首丹心瞻帝座，九天红日见尧仁。
晚发
作者：胡庭兰
朝代：明

使槎初上白沙汀，漫卷图书信独征。竹坞樵烟生薄雾，石潭渔火落残星。閒看浴鹭机应息，不采漪兰佩亦馨。宛宛灵修添怅望，瑞云多处是龙城。
朝天宫即事
作者：胡庭兰
朝代：明

蓬莱宫阙丽神皋，鸳鹭斑行入誉髦。紫馆飞帘悬碧落，玉童持箓下金鳌。香浮宝凤天花散，塔拥铜龙地轴牢。自是玄元流惠海，不妨金碧是涂膏。
武定女官凤索林领兵先至军容壮甚余喜之因成长句
作者：胡庭兰
朝代：明

修戟真能不后期，佩刀还喜陆剸犀。貔貅步下风云壮，娘子军前号令齐。川涌惊雷原野动，山苞含雾塞天低。即看灭此方朝食，扫穴翻营日未西。
海珠寺
作者：胡庭兰
朝代：明

南海骊龙不爱珠，水心擎出夜明孤。云流上下天浮动，月浸空濛地有无。两岸交花摇彩槛，千艘横渚散飞凫。即看佛宝连金界，全胜仙人弄玉壶。
渡淮次新息
作者：胡庭兰
朝代：明

淼淼淮河流，东行过新息。方舟济斜阳，悠然见桐柏。雾合青山低，霜侵绿蘋歇。缅怀仲宣赋，邈把瑶芬撷。归周问潜鼎，悼魏嗟沉璧。灵涛逐奔雷，惊风舞飘叶。出颖当何期，鸣笳临路发。
白沙夜泛
作者：胡庭兰
朝代：明

客子秋深归兴饶，青囊书剑久沉寥。征鸿带日下荒渚，明月随船起洞箫。露冷金卮浮白尽，风鸣霜叶乱红飘。先登共济无难事，独采江兰魄易消。
红崖山春望
作者：胡庭兰
朝代：明

万树晴光淑气催，行春一马独徘徊。云移玉笋空中出，日映仙葩镜里来。极浦绿烟川草遍，小桥红阵野棠开。莫伤戎事淹衣剑，且把年芳入酒杯。
观射
作者：胡庭兰
朝代：明

锦队翱翔建水东，咆哮猛士竞弯弓。帐前百步穿杨巧，马上双飞饮羽雄。诸葛山昏禽欲尽，步兵厨裹酒为空。明朝纵猎围还合，射虎平林更射熊。
谢都护李园留别
作者：胡庭兰
朝代：明

画船挝鼓发城西，屯盖飞觞信棹栖。一院红蕖应为醉，千峰黄叶不堪题。抡文愧我追飞兔，舞剑知君试断犀。满域干戈重回首，几时谈笑静黔黎。
赠万浅源大参入贺
作者：胡庭兰
朝代：明

几曲薰风度紫薇，三山华月映瑶芝。笺衔日下龙颜近，酒饯花前马步迟。飞盖云仍千里树，流莺春绕万年枝。欣逢湛露沾周宴，旋听鸣珂满凤池。
赠海岳罗山人归金坛
作者：胡庭兰
朝代：明

海岳金坛士，超然浩荡游。步高关塞月，吟满帝王洲。有客携诗卷，无钱挂杖头。双眉横绿眼，一剑拂清秋。谈吐悬河下，书成翥凤愁。自同怀素步，人号谪仙流。朱毂来三辅，金尊倾五侯。飘飘访紫府，去去跨青牛。遇我丹台宿，论心彩笔投。严霜探武库，晴渚泛虚舟。绣虎功非拙，屠龙术更优。三花新欲采，二酉旧曾搜。才大名长累，身穷道可谋。长安悲客路，乐土老枫楸。归卜丹霞穴，行招白鹿俦。轻鞭疏柳外，高帽紫烟浮。泽国东阳近，瑶京北斗侔。相望隔风雨，一笑托蜉蝣。日下孤鸣凤，江心几浴鸥。庙廊还有事，湖海讵无忧。共喜荣登籍，谁言耻下篝。还渠白毛扇，赠子翠云裘。妙悟金丹诀，间将玉籍雠。茅龙天信宿，青鸟日绸缪。郭外山标秀，壶中桂影幽。凌云托殊调，流水渺灵修。金玉音非远，盘桓愿正酬。梁园飞艳雪，杜屋送寒飕。此夕肠堪断，他年梦独留。孤怀何所待，天宇共悠悠。
过徐州与刘又洲兵宪
作者：胡庭兰
朝代：明

北望彤云拥帝京，帆开秋影下彭城。三千未拜诸羌客，百万新传小范兵。水带龙沟联巨舰，山围鹄垄树危旌。伫看妙术酬明主，肯把常谈慰老生。
雨夜与何名川宪副
作者：胡庭兰
朝代：明

客路萍蓬催短鬓，石床风雨送残霄。閒庭片片檐花尽，高阁沉沉玉漏遥。伏枕已违青锁梦，垂衣端想紫宸朝。批龙鸣凤非无意，吹竹弹丝祇自饶。
鲤桥春浪
作者：胡庭兰
朝代：明

仙鲤当年纵碧流，何人鞭石誇平畴。云低万里青虹见，春涨三江锦浪浮。漠漠地疑通汉渚，盈盈人望济川舟。谁云涸辙无消息，骧首龙门是旧游。
鹤岭书声
作者：胡庭兰
朝代：明

瑞鹤丹崖倚碧空，古松芳蔼荫瑶穹。汉庭博士横经馆，鲁国诸生读礼宫。五夜弦歌明月里，两斋灯火暖云中。悠扬已觉龙吟动，节奏还应凤律同。
桑妇吟
作者：胡德
朝代：明
体裁：七言绝句

茜色裁裙兰麝薰，凤钗十二压春云。黄金骝马踌躇处，谁为罗敷谢使君。
明朝
作者：胡悌
朝代：明

明朝又上阖闾城，江上春潮一舸轻。过眼落花应有恨，傍人飞絮自多情。本因世乱依刘表，谁谓才多累祢衡。试问庞公归隐计，南阳何地可躬耕？
赠章伯高二首
作者：胡悌
朝代：明

共是多情惜岁华，故应美酒送生涯。金齑细斫秋风鲙，玉髓新烹谷雨茶。每爱芙蓉依北渚，还思蝴蝶过西家。江南三月莺啼遍，不信樱桃未著花。平生豪气慕西州，莫怪眉攒万国愁。商皓不知秦正朔，荆人曾纪鲁春秋。新丰酒美春三月，剑阁诗多岁一周。中夜闻鸡真起舞，齐桓事业在营丘。
赠章伯高二首·其一
作者：胡悌
朝代：明

共是多情惜岁华，故应美酒送生涯。金齑细斫秋风鲙，玉髓新烹谷雨茶。每爱芙蓉依北渚，还思蝴蝶过西家。江南三月莺啼遍，不信樱桃未著花。
赠章伯高二首·其二
作者：胡悌
朝代：明

平生豪气慕西州，莫怪眉攒万国愁。商皓不知秦正朔，荆人曾纪鲁春秋。新丰酒美春三月，剑阁诗多岁一周。中夜闻鸡真起舞，齐桓事业在营丘。
午日同黎惟敬泛舟
作者：胡所思
朝代：明

暑雨初晴夏五辰，买舟沽酒穗城滨。停桡漫泊珠江晓，弹板高歌玉树春。竟日遨游经别墅，凌风摇曳过通津。碧花细柳盈归路，尽属扁舟适意人。
华岩洞
作者：胡所思
朝代：明

华岩仙去不知年，侠客来游意惘然。流水桃花俱幻迹，空馀芳草碧连天。
和贾舍人早朝大明宫
作者：胡所思
朝代：明

紫宸初启碧天长，鹓序瑶阶曙色苍。拜舞衣冠瞻舜日，昭回文物焕尧章。光生宝扇分鸾影，烟袅金炉燃兽香。共际明时诸宰辅，五云深处侍天王。
和黎瑶石寄怀
作者：胡所思
朝代：明

玉树璚花碧径长，武陵人远忆仙郎。孤轩对酒情愈重，四月寻春花更香。寂寞不堪欹北枕，秾华疑是近东皇。飘飘几度关城月，两地相思各一方。
咏白鹤花
作者：胡所思
朝代：明

白鹤花开八月秋，冰姿雪质玉雕锼。联芳宛若排云雁，翔集还如戏水鸥。华表乍归霜皎皎，青田无梦夜悠悠。烟花嫩逐扬州去，飞向琴堂伴客游。
夜坐有怀仰川并寄二弟
作者：胡所思
朝代：明

灵洲祖席重离群，秉烛狂歌酒半醺。天地还谁知此意，江山嗤我负斯文。怀君梦绕三江月，忆弟情依五岭云。南首北驰无限意，岸梅汀柳共欣欣。
对花
作者：胡所思
朝代：明

南浦枝头花正明，北窗树底散群英。花开花落寻常事，肯信东风亦世情。
廷试早入左掖
作者：胡所思
朝代：明

左掖廊回月转西，露华犹浥报晨鸡。香浮御宇朝仪肃，花映宫袍舞蹈齐。凤署弘开翻玉检，霓旌遥引控霜蹄。谬惭执简螭头下，对罢天门日未低。
早春
作者：胡所思
朝代：明

每爱春来便浩歌，芳心其奈异乡何。数茎短发閒中理，三载长安梦里过。寒谷暖回梅影瘦，霜台春静鸟声和。东风吹起豪游兴，何处亭阶月色多。
见叶落有感
作者：胡所思
朝代：明

庭树凉侵昨夜飙，晓来落叶响萧萧。梧桐影里随风舞，萸菊香中带雨飘。黄坠已怜翻短砌，绿阴无复上柔条。挺然岁晚看松柏，独抱寒芳未易凋。
赠徐合川南归
作者：胡所思
朝代：明

忆昔西城少小时，相看发发渐成丝。荒村览胜曾联榻，上国观光喜共驰。乡绪几随流水去，别情都付酒杯知。临歧未得同归棹，把袂殷勤一赋诗。
集郭梦菊膳部席上赋此
作者：胡所思
朝代：明

淡日天初曙，晴烟逐马来。鸟啼山谷应，云去洞门开。谈笑收金甲，烟霞入酒杯。夕阳人影乱，春色一时回。碧山溪径静，见月自徘徊。洞里寒梅落，楼头短笛催。红尘江北去，孤雁幕南来。芳草庭前绿，惟馀沧海隈。
集郭梦菊膳部席上赋此·其一
作者：胡所思
朝代：明

淡日天初曙，晴烟逐马来。鸟啼山谷应，云去洞门开。谈笑收金甲，烟霞入酒杯。夕阳人影乱，春色一时回。
集郭梦菊膳部席上赋此·其二
作者：胡所思
朝代：明

碧山溪径静，见月自徘徊。洞里寒梅落，楼头短笛催。红尘江北去，孤雁幕南来。芳草庭前绿，惟馀沧海隈。
归里后碧漪坊黄氏要主童子塾
作者：胡振芳
朝代：明
体裁：五言律诗

自返墙东宅，何曾灶突黔。已无五斗米，笑脱两靴襜。旅梦安蕉鹿，浮名上竹鲇。从今兔园册，一任老夫潜。
鹿歧晚渡
作者：胡文壁
朝代：明
体裁：七言律诗

鹿歧官柳晚烟凝，十里苍茫野色澄。沙嘴唤船归渡客，岭头持钵入云僧。城楼隔岸传昏柝，渔艇连江起暮灯。天畔一轮新月上，泠泠冰玉洗棱层。
一剪梅·秋感
作者：胡文焕
朝代：明

云叶银床落井柯，望断关河，肠断关河。年华冉冉去如梭，秋影婆娑，鬓影婆娑。越女含情竹上歌，娇敛双蛾，愁敛双蛾。芭蕉冷语咽声多，客里风波，梦里风波。
双髻岭
作者：胡文路
朝代：明

谁把芙蓉海上栽，一枝两枝何日开。青苍今古不摇落，岩岈天地空崔嵬。圭璋削玉齐云立，银管冲霄碇斗极。根盘五指南溟深，花放四时娇欲滴。团团日月磨巑岏，飘飘风雨净婵媛。欲从蓬岛看正萼，直须鳌极探真源。汉武好奇闻自昔，开疆辟土寻端的。安期海上竟贪看，遂使君王长叹息。我家住在此花东，日日看花得正宗。最爱晴奇雨亦好，偏于夜月更情浓。逆从浩劫数分至，几见伸葩泄灵异。有时放出五色云，有时腾起丹霞气。我昨乘风九华游，烟云袅娜似瀛洲。匡庐五老藏彭蠡，何如渤海浮天球。乡人不识花模样，双髻马鞍名孟浪。从今援笔写花神，看花祇在青霄上。青霄头角何昂藏，笑向川原眉眼张。气吞鲸海凌风举，三年一度献君王。
虞氏女诗
作者：胡日章
朝代：明
体裁：七言绝句

移得名花向画堂，任他门外蝶蜂狂。只愁水涸春归早，香冷帘栊淡月黄。
碧山吟社遗址
作者：胡时忠
朝代：明

百年残碣翠堪扪，吟骨虽寒品地尊。盛世遗民皆自得，空山流水不曾浑。楚亡岂识春申涧，晋末还余谢傅墩。沧海桑田谁后死，有人涕泪赋招魂。
吊高阳孙相公
作者：胡明远
朝代：明
体裁：七言律诗

雪鬓霜髯气尚雄，丹心不没五湖中。台星忽陨埋黄石，元老云亡感白虹。三尺藐孤麟凤在，六千君子鹤猿空。九原未了平生志，松柏长生谡谡风。
屯溪
作者：胡明远
朝代：明
体裁：五言绝句

溪云淼淼白，不辨山与水。涛声疑天风，身在云霄里。
桃花洞次缙云李若侯韵
作者：胡明远
朝代：明
体裁：五言绝句

古洞如斗室，云深锁不开。桃花亦仙去，绕径尽苍苔。
自吴兴归遇大风舟覆前山漾中逾刻赖救获免既而饮酒颇爽因作覆舟歌同患者郭彦深范翠华两孝廉
作者：胡明远
朝代：明
体裁：古风

黄檗山前黄风恶，白蘋洲边白浪作。风狂浪骇拍天来，万斛之舟如屈蠖。吾舟一叶轻于凫，妄与蛟龙争驰驱。快哉庄生千古论，五石之瓠浮江湖。自喜疏狂急欲写，操舟惜非长年者。撅头车子扬高帆，迅如落鹘疾奔马。一局残棋尚未终，翻身忽落水晶宫。谁言至人水不濡，左挟冯夷右弓隆。相国池头雨初住，苏公潭西日将暮。鹪鹩敢拟大鹏飞，窃慕风流赵子固。兰亭至宝性命轻，愧我唯馀折脚铛。死生虽大曷足痛，一笑掀髯斗酒兵。大瓢小杓颇自适，馀生何异逆旅客。中秋明月满西楼，狂问青天眼空白。
题节义顾仁陪祀忠节公像
作者：胡明远
朝代：明
体裁：七言绝句

翩翩年少发初鬈，仗节何曾愧昔贤。下走莫惊陪祀典，岳公墓上附施全。
绝句两首·其一
作者：胡春生
朝代：明
体裁：五言绝句

杨花送行人，榆荚沽别酒。杜鹃歌一曲，芍药持在手。
绝句两首·其二
作者：胡春生
朝代：明
体裁：五言绝句

芳草鹧鸪啼，东日复入西。我亦南归客，闻之泪满衣。
多景亭
作者：胡智
朝代：明
体裁：五言排律

空际一亭出，开窗面面奇。千峰迎翡翠，二水涌玻璃。深涧生瑶草，高崖出紫芝。天光连凤岫，云气绕龙池。谷静猿声袅，坡危鹤影攲。渔舟依渚泊，樵笛对崖吹。帘雾濛还散，炉烟起复垂。碧松堪入画，绿竹再题诗。觞酌霞流碎，琴弹雪挂丝。何人知此趣，太守乐无涯。
登黄鹤楼
作者：胡有恒
朝代：明
体裁：七言律诗

江夏高楼自昔闻，暇来一望谢尘氛。晴开汉水明苍浪，烟入陵园散彩云。屏满诗题饶盛美，石留仙迹尚余芬。翛然独鹤游何处，尽日凭阑长忆君。
游径山
作者：胡朝
朝代：明
体裁：五言律诗

宝马香车客，披云谒上方。龙孙依竹长，雀舌散茶香。明月池犹在，灵鸡冢独荒。古碑苍藓合，都是宋文章。
清喜阁联
作者：胡来朝
朝代：明
体裁：联

四季笙歌，尚有穷民悲夜月；六朝花柳，浑无隙地种桑麻。
登霍山休粮寺
作者：胡来贡
朝代：明
体裁：七言律诗

霍麓苍苍俯大流，凭陵直上最高头。山僧箫管连云起，傲吏襟期待月酬。打鼓泉飞千丈雪，休粮人住万年秋。翻疑汉使乘槎者，风景何如此地游。
九日冯西田侍御宴具瞻楼
作者：胡杰
朝代：明
体裁：七言律诗

亭阁嵬嵬俯一丘，柏台清宴复高秋。篱边黄菊经时晚，谷口青骢竟日留。抱病有怀仍对酒，自公多暇几登楼。临风不用伤摇落，归路月明山更幽。
洪崖山
作者：胡松
朝代：明
体裁：七言律诗

漂泊东西惬壮游，洪崖岭上鸟声稠。新松雨过翠欲滴，茅屋云来景更幽。寸草春晖千里思，平田麰麦万家秋。瘴山炎海天王地，何事邹郎漫涕流。
舍弟病久得书知小愈喜而有作
作者：胡松
朝代：明
体裁：五言律诗

汝病经年久，常时系我思。池塘春草梦，江海鹡鸰诗。岁暮悠悠别，天涯寂寂时。忽传消息到，喜报细君知。
过麟游箭括岭诗并序
作者：胡松
朝代：明

平生我亦浩然徒，踏雪冲寒笑腐儒。惟乏官梅动诗兴，赖有村酿堪时沽。灞桥柳雪扑满面，辋川胜亭今焉无。安得与之同述作，倩渠长笔挥为图。
万历己酉秋初游白下潘景升俞羡长王太古柳陈甫江仲嘉诸社长留结秦淮大社以病辞归酒半书怀写置壁间
作者：胡梅
朝代：明

我家白板扉，覆檐乌桕树。远山若画屏，颇适栖迟趣。每忆七岁时，摊书未能句。偷线作钓丝，频遭邻媪怒。得鱼辄放去，倒向萍汀卧。梦一白髯翁，引行松下路。教我学吟诗，茫不知其故。携手登高坛，失足遂惊寤。此梦宛未散，长渐耽词赋。自谓口出云，人讥泥染絮。今秋二十余，远游桃叶渡。遍访众骚坛，旗鼓各争竖。结社留小巫，气索不敢赴。孤舟若病马，到家岁云暮。相对妇攒眉，瓦瓶沽白堕。醉吟长五言，书之挂蓬户。无佛处称尊，一笑颜微破。
山居杂兴
作者：胡梅
朝代：明

支遁长松见者稀，松边刚试薜萝衣。随来独鹤相依久，几度开笼不肯飞。
晓饭小姑山下
作者：胡梅
朝代：明

雨岸黄芦霜满船，推篷晓爨鹭鸶前。小孤山下风初定，江面刚生一寸烟。
游九曲环珠洞（在镇东）
作者：胡梅
朝代：明

异珠有九曲，此洞实堪比。天以洞作珠，人以身作蚁。岂有线系腰，从者若衔尾。石怪扪始知，土腻欲粘指。忽漏一罅光，仰面豁然喜。天大等盘盂，日小如桃李。谁知滨海山，奇绝有如此。
秋夜梦支道林谈秋水篇晓入华山听一雨大师讲楞严
作者：胡梅
朝代：明

道人近住支公古松下，梦与支公臂常把。所谈惟有《秋水篇》，所见即是当年马。将醒未醒闻马嘶，枕席才离眼复迷。来参法席谈奇梦，影乱朝霞众已齐。天花几散莲花顶，师即支公师未省。丹青老手乏神通，难画松间梦时景。日暮辞归乏笋舆，松花满脚路忘迂。负来斗粟施香积，此是贫家明月珠。
复游天宁
作者：胡槩
朝代：明
体裁：七言律诗

兴来重过竹间轩，轩底清风鹤正眠。童子出迎施问讯，老僧閒坐话因缘。腊梅冷浸铜瓶水，春茗浓烹石鼎烟。扰扰时人莫相讶，韩公自爱大颠禅。
登天宁寺千佛阁
作者：胡槩
朝代：明
体裁：七言律诗

为爱禅房尽日閒，褰衣高阁共跻攀。残花带雨檐前落，幽鸟将雏竹外还。上下云帆平望驿，参差烟树武原山。乞身若许归莲社，愿借东林屋一间。
观音岩
作者：胡汉
朝代：明
体裁：七言律诗

虚岩斜傍楚江湄，把酒登临事事奇。秋浪捲空飞白雪，晓烟笼石起青螭。微微花气侵帘入，隐隐钟声隔岸随。仙境不缘符客改，维舟镇日费诗脾。
九月游黄华·其一
作者：胡汝嘉
朝代：明
体裁：五言律诗

客怀逢九日，选胜得黄华。入谷山逾净，缘崖路转赊。水声喧碧涧，林影翳青霞。莫以龙山会，疏狂笑孟嘉。
九月游黄华·其三
作者：胡汝嘉
朝代：明
体裁：五言律诗

涧壑鸣秋籁，岩峦散野阴。欲穷霞外目，更度石边林。挂镜腾标迥，飞珠下壁深。千峰足空翠，薄晚上衣襟。
九月游黄华·其二
作者：胡汝嘉
朝代：明
体裁：五言律诗

崖壁饶幽意，跻攀野兴长。累累柿垂赤，灿灿菊舒黄。鸟道通禅室，鲸音出上方。嘉名兼胜地，快矣一传觞。
九月游黄华·其五
作者：胡汝嘉
朝代：明
体裁：五言律诗

王子中原秀，殊方亦爱才。如何金马客，却向碧山隈。断石埋荒草，寒云抱古台。遗踪有如此，身世转堪哀。
九月游黄华·其六
作者：胡汝嘉
朝代：明
体裁：五言律诗

登攀意不尽，残照下西岑。坐倚水边石，歌传谷外音。林鸦翻暝色，岩树驻秋阴。行对初弦月，娟娟满素衿。
九月游黄华·其四
作者：胡汝嘉
朝代：明
体裁：五言律诗

高欢争霸日，龙战足称雄。勋业俱陈迹，江山非旧宫。废兴流水外，感慨夕阳中。何似青莲宇，庄严万古同。
再过宝光寺
作者：胡汝嘉
朝代：明
体裁：五言律诗

泉声出翠微，萝薜隐禅扉。红叶酣秋色，黄花照客衣。山空双鸟度，天净片云飞。更爱西峰胜，林亭下夕晖。
啸台
作者：胡汝嘉
朝代：明
体裁：五言律诗

高人舒啸地，路入薜萝深。仄径披苍藓，平台控碧岑。澹云千里色，落日半山阴。灵籁萧萧发，疑闻鸾凤音。
子夜四时歌五首 其一 春
作者：胡汝嘉
朝代：明

黄鸟鸣深林，往来疾于织。非无机杼声，其奈不成匹。
子夜四时歌五首 其三 秋
作者：胡汝嘉
朝代：明

矰蛸网朱户，露叶藏暗萤。与君几日别，忽地秋风生。
子夜四时歌五首 其二 夏
作者：胡汝嘉
朝代：明

湘筠织成箔，瞥眼便相亲。漫将心附郎，别有帘外人。
子夜四时歌五首 其二 夏
作者：胡汝嘉
朝代：明

湘筠织成箔，瞥眼便相亲。漫将心附郎，别有帘外人。矰蛸网朱户，露叶藏暗萤。与君几日别，忽地秋风生。
子夜四时歌五首 其四 冬
作者：胡汝嘉
朝代：明

起来不梳头，冒冷弄冰雪。侬手原不寒，郎心为谁热。
子夜四时歌五首·其五
作者：胡汝嘉
朝代：明

月照庭上雪，灿若玉玲珑。风吹雪如絮，飞入锦屏中。
子夜四时歌五首·春
作者：胡汝嘉
朝代：明

黄鸟鸣深林，往来疾于织。非无机杼声，其奈不成匹。起来不梳头，冒冷弄冰雪。侬手原不寒，郎心为谁热。月照庭上雪，灿若玉玲珑。风吹雪如絮，飞入锦屏中。
明月宝光寺
作者：胡汝嘉
朝代：明
体裁：五言排律

明月山中寺，跻攀亦偶然。行穿林杪径，吟傍树间泉。香阁缘崖迥，丹梯架壑偏。佛光悬宝地，人语接诸天。云木西连晋，河山北拱燕。禅栖疑宿契，徙倚不知眠。
白皦春辞
作者：胡汝嘉
朝代：明

小窗西畔月轮斜，铜博山前散紫霞。宴罢不知春夜促，醉凭红袖看梅花。
恒山祷雨自责
作者：胡汝砺
朝代：明
体裁：古风

望云泪欲滴，思雨心如痴。累食不下咽，危机真燎眉。顾我以凡质，维时把郡麾。二载谷颇熟，佥曰守所为。退逊内自惭，惟谢天地施。今年当水德，甘雨何愆期。禾黍惜琼奠，麰麦合金岐。村鼙噪南亩，火伞张晴曦。节候近六阳，丰凶争一丝。设若罔矜佑，何以收流移。蹇予下孤注，穷途已触篱。恶德岂恤死，良民毋阻饥。
寒日山中
作者：胡涍
朝代：明

寒近不可御，拿云云满身。撑肠贮冰雪，叉手看松筠。骨立青山在，颜衰白首贫。谁家尚高冢，落日卧麒麟。
梅
作者：胡涍
朝代：明
体裁：五言绝句

陇上春风生，江梅几枝发。仙人坐吹箫，飞堕一楼月。
过雅宜别业
作者：胡涍
朝代：明

不见王摩诘，犹馀华子冈。隔河山杳霭，断树水微茫。有子开松径，留宾正夕阳。渔舟投暝合，杯外即沧浪。
题乃易之还京诗后
作者：胡深
朝代：明

忆陪仙仗入关时，玉帐星联紫翠围。今日读君天上曲，依然环佩月中归。
刲肝行赠张孝子
作者：胡淵
朝代：明
体裁：古风

今年元日到人日，可喜晴光满春陌。领春适意步街头，怪见街头人啧啧。问之父老向予说，张子孝行真奇绝。阿□年老抱沈痾，转辗呻吟在床席。张子忧心走徬徨，谒斗乞灵遍无策。踉跄走泣向医门，医云肝伤至呕逆。张子归思益母肝，母肝难补儿肝裂。若得儿肝益母肝，裂却儿肝何足惜。仓皇暗袖藏英铁，驰泣神宫诉衷赤。香雾濛濛人寂寂，电光杂晓火铃掷。魌□躨跜且睢盱，指授掀衣寻左胁。砉然一划破鸿濛，昏昏晕涨桃花血。索肝弗得弗欲活，吒己弗诚行复割。嘘唏倒地祝史惊，见手淋淋肝片叶。苏来彳亍悄归家，急置药铛色凝碧。调就从容捧近床，气味芬馥阿□吃。阿□吃后神顿爽，不过两日疾全脱。我闻斯言大悲呼，吾母前年八十馀。一病颠连经数月，百药无灵神莫扶。嗟吁悲乎复呜呼，至今夜夜愧夜乌。彼时若也刲肝进，吾母犹存或不诬。张子尔竟忘尔躯，更不闻无伤发肤。我今辗转几太息，翻悔吾侪多读书。
古歌
作者：胡温
朝代：明
体裁：乐府曲辞

闽山喜鹊少，越山喜鹊多。如何不归去，其奈罗网何。
书屏自励兼励诸子
作者：胡澧
朝代：明

圣道大无极，学之从何入。无逾曾三省，兼与颜四勿。勉勉七十来，全未见有得。爰将书之屏，再策尚存力。
将赴叙州谒江市庙
作者：胡澧
朝代：明

古庙龙蟠石径新，树环村店昼深深。明朝草遍王程急，怀土忧时别后心。
将赴松潘谒江市元帝庙
作者：胡澧
朝代：明

庙貌中天起，旌旗北斗寒。水光衣带远，山晚雾云残。古路依村市，林霏湿客冠。登临频送目，蜀道敢辞难。
登黄鹤楼
作者：胡澧
朝代：明
体裁：五言律诗

万里驱驰客，无孤此上楼。志坚缘砥柱，心急见江流。鱼鸟欢飞跃，人民共乐愁。吾君与吾相，此日庆同游。
五老峰访张赤脚
作者：胡濙
朝代：明
体裁：七言绝句

万木萧萧兴未穷，河东山北水云浓。分明记得经由处，只在中条第一峰。
登金山
作者：胡濙
朝代：明
体裁：七言律诗

太极初分万象罗，江流远派接银河。一峰削玉天垂仞，四地浮金月浸波。僧出僧归京口渡，潮来潮去海门过。非誇杰特峨空碧，更喜先沾雨露多。
访张三丰至祥符寺见留题
作者：胡濙
朝代：明

交情久已念离群，独向山中礼白云。龙送雨来留客住，鹿衔花至与僧分。疏星出竹昏时见，流水鸣渠静后闻。却意故人知此隐，题诗谁似鲍参军。
猿洞秋风
作者：胡琼
朝代：明
体裁：五言绝句

西风正凄恻，古洞夜猿哀。道人不悲秋，好怀常自开。
咏古楷
作者：胡瓒
朝代：明
体裁：七言绝句

四方可植竟虚无，剥落经秋楷一株。此去墓庐浑不远，端因攀绕泪为枯。
夜泊常山
作者：胡甲桂
朝代：明
体裁：七言绝句

淙淙滩响上舟迟，到面山容未即移。更喜月明迎短棹，吴吟细听隔船词。
丁未秋尽往庐山未果因留石莲洞
作者：胡直
朝代：明

未果岩泉卧，非关嫁娶迟。出门已解缆，息辔滞寻师。锦涧望中适，天池梦里追。寄言云外侣，春共采金芝。
七天桥
作者：胡直
朝代：明

七天漭沆接虚无，六合浑沦见一吾。度后已知吾丧我，不须象罔索玄珠。
七月十三日夜坐月寄蒙山子
作者：胡直
朝代：明

忽尔飞天镜，犹疑挂夕曛。竹光侵案泠，花气入书氛。中年偏爱月，游子剧瞻云。揽结难盈手，那能持赠君。
万通政承诏归省十一韵
作者：胡直
朝代：明

泽国标英誉，天官振藻词。初参鸳鹭侣，已践凤凰池。错落连牛宝，骠腾历瑰奇。含香三署首，题柱九重知。宠锡非常数，雄飞自异资。恭承丹凤诏，远慰白云思。酒倩麻姑酿，桃怜王母持。遥知花漫烂，应照舞逡迤。康伯亲能训，黄香孝可移。征麾出紫甸，祖席怨青骊。伫挹黄花露，台阶见羽仪。
上寿词奉寿宋母太夫人
作者：胡直
朝代：明

奉母七宝玻瓈盏，盛以赤瑛之雕盘。兰浆桂液浮朱丹，中厨馔出玄豹肝。紫驼赤兕间熊蹯，河伯神鱼鳞斑斑。左右侍列皆靡颜，子夜歌声缭云端。再拜献寿为乐欢，母不可兮安素澹。有子食禄足时甘，穷滋极欲非所耽。猗与母德世鲜班，愿母千龄淳风还。奉母七綵芙蓉帐，垂以灵珠玉旁唐。砗磲倒挂青琳琅，吴姬剪制九华裳。上有朱鷩错飞凰，罽宾雾縠云霞翔。西方火浣绾明珰，鸡舌五味郁金香。再拜献寿为乐康，母不可兮安素常。六珈象服有辉光，绮艳焜煌非所臧。猗与母德世鲜望，愿母千龄炽而昌。桂宫兰寝侔天居，璇台井干瞰八区。朱爵文窗列绮疏，丹穴藏金斗蠙珠。方域阡陌皆膏腴，曲池阑榭紫玉枢。八百僮奴履纡朱，七十鸳鸯罗阶除。再拜献寿为母娱，母不可兮安敝庐。有子巳作殿廷儒，家世仁义富仓庾。猗与母德世鲜如，愿母千龄为令模。
上寿词奉寿宋母太夫人·其一
作者：胡直
朝代：明

奉母七宝玻瓈盏，盛以赤瑛之雕盘。兰浆桂液浮朱丹，中厨馔出玄豹肝。紫驼赤兕间熊蹯，河伯神鱼鳞斑斑。左右侍列皆靡颜，子夜歌声缭云端。再拜献寿为乐欢，母不可兮安素澹。有子食禄足时甘，穷滋极欲非所耽。猗与母德世鲜班，愿母千龄淳风还。
上寿词奉寿宋母太夫人·其三
作者：胡直
朝代：明

桂宫兰寝侔天居，璇台井干瞰八区。朱爵文窗列绮疏，丹穴藏金斗蠙珠。方域阡陌皆膏腴，曲池阑榭紫玉枢。八百僮奴履纡朱，七十鸳鸯罗阶除。再拜献寿为母娱，母不可兮安敝庐。有子巳作殿廷儒，家世仁义富仓庾。猗与母德世鲜如，愿母千龄为令模。
上寿词奉寿宋母太夫人·其二
作者：胡直
朝代：明

奉母七綵芙蓉帐，垂以灵珠玉旁唐。砗磲倒挂青琳琅，吴姬剪制九华裳。上有朱鷩错飞凰，罽宾雾縠云霞翔。西方火浣绾明珰，鸡舌五味郁金香。再拜献寿为乐康，母不可兮安素常。六珈象服有辉光，绮艳焜煌非所臧。猗与母德世鲜望，愿母千龄炽而昌。
上封寺二首
作者：胡直
朝代：明

紫盖接芙蓉，层峦历上封。穿云迷后侣，失路听前钟。世界归天眼，烟花入性宗。莫矜凌绝顶，犹有最高峰。客有泠然兴，随予蹑紫烟。狂歌希散圣，宴坐见诸天。卧榻依南斗，斋厨注细泉。但同无爱染，那用礼金仙。
上封寺二首·其一
作者：胡直
朝代：明

紫盖接芙蓉，层峦历上封。穿云迷后侣，失路听前钟。世界归天眼，烟花入性宗。莫矜凌绝顶，犹有最高峰。
上封寺二首·其二
作者：胡直
朝代：明

客有泠然兴，随予蹑紫烟。狂歌希散圣，宴坐见诸天。卧榻依南斗，斋厨注细泉。但同无爱染，那用礼金仙。
下第留南京寄怀庄少府座主二首
作者：胡直
朝代：明

仙谍南华胄，虬髯白玉姿。珠从闽海贡，骏逐帝京驰。倜宕明时忤，幽忧泽国羁。悬知宣室问，早晚诏彤墀。苑树青无极，坛云紫欲流。清时悲楚璧，逆旅看吴钩。四海身浮梗，千山客上楼。问奇还载酒，惆怅理南舟。
下第留南京寄怀庄少府座主二首·其一
作者：胡直
朝代：明

仙谍南华胄，虬髯白玉姿。珠从闽海贡，骏逐帝京驰。倜宕明时忤，幽忧泽国羁。悬知宣室问，早晚诏彤墀。
下第留南京寄怀庄少府座主二首·其二
作者：胡直
朝代：明

苑树青无极，坛云紫欲流。清时悲楚璧，逆旅看吴钩。四海身浮梗，千山客上楼。问奇还载酒，惆怅理南舟。
下第登太白楼
作者：胡直
朝代：明

李白骑鲸天上去，独留飞阁切昭回。百代光阴悲过客，五陵烟月忆仙才。檐前岱岳连辽海，窗里中原入楚台。鳷观龙宫回首尽，浮云休拟日边来。
下至梅子坡大雨
作者：胡直
朝代：明

非烟非雾烂银光，变作屯云雨欲狂。八部仙龙来顷刻，共留汗漫九天翔。
丙子杪秋骄阳蒸热踰月不雨偶坐南轩承少保镇山先生佳篇屡赠蹶然有感怀答三首
作者：胡直
朝代：明

蒸暑隆三伏，胡然剧杪秋。骄阳乘时令，无乃乖蓐收。循畴菽并萎，临池埃欲浮。芳兰摧通谷，时菊零京丘。灵雨不相济，田父空告愁。舍置坐中轩，已矣非吾忧。发箧来琼玖，清风慰吾求。昔多君子朋，乃在黄金台。卑彼声利徒，谐此金石怀。予拙终畎亩，学道无取材。君本济世英，夙名播九垓。中岁简帝心，奇勋列上台。何当佐圣日，乃复弃华阶。鸿冥分有托，虬潜匪谅哉。鹏鴳同一栖，凫鹤靡所乖。永愿陪清唱，不受俗尘猜。几载殊燕粤，尺书岁难陈。今归依南斗，上下漳水滨。漳水日悠悠，客怀亦以新。良觌未有期，名篇眷独殷。伐木声瑰玮，开径意清真。所愧巴曲俚，胡以赓阳春。申章谢存慰，报李讵能珍。
丙子杪秋骄阳蒸热踰月不雨偶坐南轩承少保镇山先生佳篇屡赠蹶然有感怀答三首·其一
作者：胡直
朝代：明

蒸暑隆三伏，胡然剧杪秋。骄阳乘时令，无乃乖蓐收。循畴菽并萎，临池埃欲浮。芳兰摧通谷，时菊零京丘。灵雨不相济，田父空告愁。舍置坐中轩，已矣非吾忧。发箧来琼玖，清风慰吾求。
丙子杪秋骄阳蒸热踰月不雨偶坐南轩承少保镇山先生佳篇屡赠蹶然有感怀答三首·其三
作者：胡直
朝代：明

几载殊燕粤，尺书岁难陈。今归依南斗，上下漳水滨。漳水日悠悠，客怀亦以新。良觌未有期，名篇眷独殷。伐木声瑰玮，开径意清真。所愧巴曲俚，胡以赓阳春。申章谢存慰，报李讵能珍。
丙子杪秋骄阳蒸热踰月不雨偶坐南轩承少保镇山先生佳篇屡赠蹶然有感怀答三首·其二
作者：胡直
朝代：明

昔多君子朋，乃在黄金台。卑彼声利徒，谐此金石怀。予拙终畎亩，学道无取材。君本济世英，夙名播九垓。中岁简帝心，奇勋列上台。何当佐圣日，乃复弃华阶。鸿冥分有托，虬潜匪谅哉。鹏鴳同一栖，凫鹤靡所乖。永愿陪清唱，不受俗尘猜。
中秋夜邬使君邀登广视堂后山玩月同舒少参管都阃
作者：胡直
朝代：明

佳节秋临半，英寮夜卜欢。官堂登石壁，客席挂林端。皓月依人至，中天任意看。岂期法署窈，坐揽众山宽。江汉浮杯杓，轩裳集凤鸾。三星盏底出，万井膝边攒。香递淮山桂，情倾楚泽兰。醉题鹦鹉赋，倒著鹖鸡冠。爽气占元化，清辉接广寒。露团光几案，叶落间盘餐。北海尊犹满，南楼兴未阑。那能羁世网，耐可弃微官。佳赏应难继，令人忆考槃。
中秋日同杨仁叔游武姥登礼斗坛坐月闻桂香
作者：胡直
朝代：明

经时卧病掩柴关，佳节还登礼斗坛。落木遥通江月白，高岩细泻石泉寒。身閒麋鹿真为侣，发短云霞已制冠。坐爱天香移永夜，年年来共醉中看。
临高台
作者：胡直
朝代：明

临高台，高台上极于穹窿。紫垣天市，雕阑绮疏，曲曲而相通。昆崙县圃，瞠乎其下，讵知三观之与祝融，灵光章华岂足崇。台中之人，丹颜素发称老翁，从台谒帝翔天宫。帝亲挈之神符，斥飞廉而鞭丰隆。回羲和之飞御日，吼雨而掣风。六合摇摇若颠舟，台亦岌岌不可以久从。况乎下有瀺灂万仞之洪淙，沧桑变幻兮人莫之穷。嗟尔非柱下之老龙，又非广成子，讲道于崆峒。胡为凌苍昊，驾汗漫，将欲与天地乎长终。